
DOCTORI  HONORATISSIMO 


S.  D.  P. 


JOACMtjfLUS  DIWV/RTCim  RtlANniS 

M.  D.  FAMILIAE  REGIAE  MEDICUS 
CONSILIARIUS  CONFER  ENTI  ARUM  ORDINIS 
DANEBR.  EQUES. 

Pater  tuus  celeberrimus,  ob  probitatem  animi  jam  du- 
dum  mihi  dilectus  et  amicitia  conjunctus,  Te,  Doctor 
honoratissime  ! misit  ad  me , quasi  pristinae  fiduciae 
tesseram.  Et  sane  haud  obscuram,  quippe  ingenii  acu- 
men et  verae  humanitatis  studium  patris,  in  lilio  libenter 
recognoscebam. 

XXVI  mensium  intervallo  familiaritate  Tecum, 
Doctor  honoratissime  conjunctus,  non  sine  gaudio  per- 
spexi : Te  more  patris  praeceptum  Hippocratis  Aphor. 
1.  17.  argute  intellexisse. 

doreov  de  rt  noti  rw  e Sai  noti  ry  dopy  nxl  ttj  %oopy 

noti  ry  ykinir]. 

Morbos  itaque  non  ex  libris,  sed  libros  ex  morbis, 
medicamenta  non  ex  nominibus  seu  partibus  constitutivis, 
sed  ex  reactione  vitali  individuo  peculiari,  diaetam  non 
ex  legibus  scholae  sed  ex  genio  et  moribus  aegroti,  di- 
judicare studens. 

Dissertatio  tua,  judicio  facultatis  medicae  subjecta, 
hanc  tuam  mentem  eximie  propalat : Historiam  et  usum 
medicamenti  efficacissimi  et  mihi  probatissimi  hac  mente 


exponis,  non  ut  nova  et  numquam  antea  observata  ad- 
feras,  sed  ut  auctoritate  omnis  aevi,  fiduciam  medicorum 
confirmes. 

Propositum  mihi  fuit,  meam  de  te  spem  eo  die 
proclamare , quo  more  veterum , summos  in  arte  honores 
ex  Cathedra , simili  modo  prosequereris , ut  in  ludis 
Olympicis  heroes,  dimicando  et  luctando,  et  vires  senioris 
amici  victoriam  tuam  haud  inferiorem  reddidissent.  Sed 

Abscidit  nostrae  multum  sors  invida  laudi. 

Perge  itaque  in  patriam  urbem,  ubi  patri  adjutor,  patriae 
decus  mihique  semper  amicus  esto ! ! 


PROOEMIUM. 


Quae  hisce  in  pagellis  tractaturus  sum  nova 
certo  non  sunt , sed  (pium  non  omnia  in  disser- 
tatione inaugurati  elaboranda  in  eo  verti  puta- 
rem, utrum  res  novas  afferrem  et  multa  antea 
non  cognita  invenirem , sed  in  eo  magis , utrum 
specimen  publicum  , cum  libros  de  re  alicpia  ad 
medicinam  spectante  , legissem  et  propria  medi- 
tatione adhibita , antice  ac  secundum  artis 
nostrae  leges  dijudicassem , doctissimis  illis , qui 
arbitri  esse  velint  viris  ea  qua  par  est  obser- 
vantia offerrem  : e pr  acti  cis  medicinae  disciplinis 
materiam , a multis  Usque  viris  doctissimis  jam 
tractatam,  desumsi.  Nec  mihi  vitae  practicae 
limina  nuper  transgresso , experientia  non  deest, 
sed  de  nostra  re  tam  multae  jam  exstant  ob- 
servationes practicae , ut  etiam  sine  magna 


VIII 


experientia  vera  falsis > inanibus  utilia  distingui 
possint.  Nemo  autem  nobis  magis  habet  per- 
suasum y non  parvas  rei  propositae  difficultates 
inesse ; ideoque  speramus,  fore  ut  qui  hanc 
dissertatiunculam  judicent  > eam  indulgentia  et 
humanitate  recipiant. 


PARS  I. 


I1VTBOD1JCTI0. 

Qui  finem  et  modum  transgrediuntur  non  minus 
peccant,  quam  ii  qui  semper  timidi  a quaque  re 
nova,  quam  ingenium  humanum  invenit  et  expe- 
rientia practicam  probavit,  abhorrent.  Quum  igitur 
in  medicina  practica  sine  dubio  cautissimi  esse 
debeamus,  ne  nimis  creduli  rebus  novis  nos  prae- 
beamus ; quodque  remedium  novum,  quaeque 
curandi  methodus,  sive  ex  theoria,  sive  ex  expe- 
rientia ipsa  creata,  diligentissime  sunt  dijudicanda. 
Quam  sint  rerum  novarum  studiosi  homines, 
neminem  certo  fugit;  quivis  dies  novas  medicinae 
theorias  gignit  idem  delet.  Quae  experientia  docet, 
atque  judicium  sanum  probat,  certiora  sunt  neque 
autoritatein  facile  perdunt.  Quae  si  falsa  sunt, 
non  experientiae  culpa  est  adscribenda,  sed  quae 
experientia  demonstrari  videntur , ea  experientia 
omnino  non  demonstrat,  et  is  potius  est  accusan- 
dus, qui  naturam  non  diligenter  observat;  ideoque 
e false  observatis  falsa  deducit,  neque  eo  minus, 
se  experientia  duce  de  aliqua  re  certiorem  factum 
esse  contendit.  Prudentis  est  igitur  medici  non 
nimis  temere  novam  curandi  methodum,  quam 

quae  ita  dicitur  experientia  commendat,  eligere  : 
quae  autem  viris  fide  dignissimis  observantibus 
vera  et  utilia  iterum  atque  iterum  probantur, 
neque  ab  artis  nostrae  divinae  principiis  rationa- 
libus (illa  dico  quae  ratio  communis,  quae  vera 
cogitatio  philosophica  ex  experientiae  thesauro 
depromit,  non  praejudicia  vana  atque  theorias 
aridas)  abhorrent,  ea  ut  sequamur  salus  humana 
a nobis  postulat.  — « 

Quam  curandi  methodum  hisce  in  paginis 
tractare  mihi  proposui  ea  sane  non  novissima  est, 
quamquam  ab  omnibus  medicis  nondum  recepta, 
quin  etiam  a permultis  damnata,  et  pro  experi- 
mento periculoso  habita.  • — 

Inde  ab  Hippocrate  usque  ad  hunc  diem, 
quod  quidem  e factis  mox  afferendis  satis  patet, 
aqua  frigida  nec  non  tepida  in  permultis  morbis 
et  acutis  et  chronicis  sub  variis  formis,  vel  balnei, 
vel  submersionis,  vel  lavationis,  vel  fomentationis 
externe  adhibita  est.  Ex  hac  tractandi  ratione 
optimus  effectus  saepe  observabatur,  multique 
scriptores  hunc  aquae  frigidae  usum  maxime  com- 
mendant ; alii  vero  quum  in  multis  morbis,  tum 
in  morbis  acutis,  aquae  frigidae  applicationem 
periculosissimam  censeut,  atque  hauc  suain  opi- 
nionem factis  et  experimentis  illustrant.  — Causa 
vero,  cur  de  hacce  tractandi  ratione  a medicis 
tam  contrarie  judicatum  sit,  haec  esse  videtur 
quod  nemo  unquam  hanc  rem  omnibus  a partibus 
illustrare,  indicationes  atque  contraindicationes 

curae  illius  disquirere,  boni  et  mali  effectus  causas 
inter  se  comparare,  dignum  habuit.  Plurimi 
emperice  tantum  agebant , multi  desperatione  ducti, 
aliis  remediis  iterum  atque  iterum  frustra  adhi- 
bitis, novam  hanc  trctandi  viam  eligebant;  alii 
speculationibus  theoreticis  tam  mente  erant  capti, 
ut  aquae  frigidae  in  calore  febrili  externam  appli- 
cationem homicidii  similem  judicarent.  Nullae 
ergo  erant  regulae,  nullae  indicationes,  secundum 
quas  hoc  remedium  applicaretur ; quid  mirum 
igitur,  quod  efficucia  ejus  dubiosa  quin  etiam 
periculosa  judicata  sit  ? 

Primis  post  literaruin  regenerationem  seculis 
plurimi  medici  divina  illa  Hippocratis  praescripta 
omnino  negligebant,  quuinque  in  febribus  inflam- 
matoriis, exanthematibus,  aliis  in  omni  stadio 
regimen  calidum,  cubiculum  calidum,  medica- 
menta calefacientia,  vinum,  cordialia,  alexipharmaca 
maxime  commendarent,  iis  remediis  sudorem  et 
exanthema  auctum , atque  sanguinem  contagio 
liberatum  iri  censentes,  aegroti  piurimi  obierunt. 
Quum  alii  tum  praecipue  Sydenham  methodum 
refrigerantem,  quam  nunc  viri  medici  sequuntur 
(praejudicium  vetus  hodie  nisi  apud  mulieres 
stultas  non  invenitur)  hisce  in  morbis  introduxe- 
runt. Neminem  autem  fugit,  quoties  haec  methodus 
vehementem  morbi  vim  debellare  nequeat.  Nimis 
multi  sanguinis  evacuationes,  in  febribus  exan- 
thematicis saepe  nocent,  antiphlogistica  interna, 
aer  frigidus  non  sufficiunt.  — Currie  demum 

novam , qua  majori  vi  morbi  atrocitatem  vincere 
possimus,  demonstravit  methodum,  quam  disquirere 
mihi  proposui.  In  eo  autem  consistit  proprium 
methodi  Currianae,  quod  febricitantes  aqua  frigida 
perfunduntur.  — Currie  quidem  hoc  remedium 
non  detexit,  sed  primus  in  eo  adhibendo  regulas 
et  indicationes  distinctius  descripsit  et  scriptis 
publicavit.  Alios  viros  eodem  fere  tempore,  similes 
ac  Currie  fecisse  observationes , historica  expositio 
demonstrabit. 

Historiam  vero  persequentibus  eo  quidem 
modo  agendum  erit,  ut  in  duas  eam  dividamus 
partes;  alteram,  quae  ea,  quae  ante  tempora  Cur- 
riana  de  hac  methodo  nota  fuerunt , alteram  quae 
ea  quae  Currie  aliique  recentiores  ad  hanc  scien- 
tiam attulerunt , enarrat. 

HISTORIA  AATE  CIJRRIE. 

Jam  apud  veteres  balnea  frigida  magni  habe- 
bantur; apud  populos  septentrionales  majoris  autem 
quam  apud  eos,  qui  terras  meridionales  incolunt. 
Quibus  in  regionibus  cutis  functio  majoris  est 
momenti,  quam  apud  nos  ; frigus  in  illis  terris 
uti  diaeteticon  cautissime  est  adhibendum.  Aegypti, 
qui  primi  medicinam  maxime  coluerint , saepe 
balneis  frigidis  usi  sunt.  Ab  hoc  populo  Graeci 
balnei  frigidi  usum  dedicisse  videntur.  Diogenes 
Laertius  *)  enim  Euripidem  in  Aegyptum  pro- 
fectum, balneis  maritimis,  sacerdotibus  suadentibus, 
sanatum  esse,  narrat.  — Apud  Lacedaemones  et 
Parthos  lex  erat  balneis  frigidis  uti.  Macedo- 
nienses balnea  calida  in  maximis  voluptatibus 
numerabant.  Philippus  ducem  quendam  militarem, 
quod  calidis  balneis  fuisset  usus,  imperatorio 
munere  et  dignitate  privavit  **).  Germanos  veteres 


*)  Diog.  Laert. : De  vita  et  moribus  philos.  Lugd.  Bat. 
1560.  lib.  3 p.  T72.  — Plato  ab  his  se  in  Aegyptum 
ad  prophetas,  sacerdotesque  recepit,  quo  et  Euripi- 
dem ajunt  una  secum  profectum  esse,  atque  ibi 
morbo  comprehensum  a sacerdotibus  marina  curatione 
fuisse  absolutum , qua  ex  re  postea  dixerit : mare 
'proluit  universa  hominum  mala.  — 

**)  Polyaeni  Stratagemat.  lib.  8.  — Philippus  in  exer- 
citu magnae  aestimationis  quendam  Tarentinum, 
quod  calidis  balneis  usus  fuisset,  imperatorio  munere 
ac  dignitate  privavit , inquiens  : nescire  mihi  videris 
Macedonum  consuetudinem  ac  mores,  apud  quos  ne 
mulierum  quidem  puerperam  aqua  calida  lavari  videas. 

lavacris  fluvialibus  usos  esse,  constat.  Quum  vero 
Graeci  et  Romani  vitam  magis  effaeminatam  ge- 
rerent a voluptatibus  omnis  generis  moribus  sim- 
plicibus corruptis,  balnea  frigida  magis  magisque 
neglecta  sunt.  — 

In  morbis  externum  aquae  frigidae  usum 
notum  fuisse,  e multis  scriptis  relictis  elucet.  Hippo- 
cratis scripta  permulta  de  externo  aquae  frigidae 
usu  notata  continent.  — In  tractatu  ejus  de  diaeta 
in  morbis  acutis , de  morbis  aquae  frigidae  ex- 
terna applicatio  et  uti  diaeteticon  et  uti  remedium 
saepius  laudatur.  Contra  haemorrhagias,  inflam- 
mationes erysipelatodes,  dolores  artuum,  in  teta- 
num commendatur.3)  — Post  Hippocratem  frigoris 
usus  non  generalis  fuisse  videtur.  Musa,  medicus 
Romanus,  Augustum  imperatorem  aquae  frigidae 
perfusionibus  nec  non  balneis  frigidis  sanavit. 
Aemilius,  primus  imperatoris  medicus,  aegrotum 
balneis  calidis  et  vaporationibus  diu  frustra  trac- 
taverat; Augusti  vero  morbus  semper  in  pejus 
vertebatur.  Quinam  autem  fuerit  morbus,  quo 
imperator  laboravit,  non  plane  elucet:  vires  valde 
fractae  erant  et  status  hecticus  adfuisse  videtur* 2). 
Neque  autem  Musa  rudis  erat  medicus,  empiricus. 
Horatius  qui  ipse  balneis  frigidis  sanatus  erat, 


*)  Hipp.  Aphoris.  21.  22.  23.  Sect.  X. 

2)  Suet.  Vita  Augusti  cap.  59  et  81.  Dion.  Hist.  4.  III. 

c.  30. 

hujus  medici  mentionem  facit1);  idem  Virgilius. 
Musa  in  multis  morbis  perfusionibus  frigidis  ute- 
batur. Quae  curae  heroicae  et  medicis  et  non 
medicis  tum  temporis  certe  mirae  visae  sunt.  Bal- 
nea frigida  ex  eo  tempore  uti  remedia  magis  in 
usum  veniebant,  quod  quidem,  hanc  tractandi 
rationem  non  inutilem  fuisse,  demonstrat.  ,,Char- 
mis  ex  Massilia  invasit,  damnatis  non  solum  prio- 
ribus medicis  verum  et  balneis  ; frigida  qui  etiam 
hibernis  algoribus  lavari  persuasit.  Mersit  aegros 
in  lacus  ; videbamus  senis  consulares  : usque  in 
ostentationem  rigentes.  2)”  Galeno  aquae  frigidae 
usus  externus  et  diaeteticus  et  therapeuticus  no- 
tissimus erat.  Multas , quae  in  balnea  frigida 
adhibendo  observandae  essent  regulas  praescripsit. 
Idem  usum  balnei  frigidi  in  febribus  laudat,  contra 
febres  hecticas , ephemeras  commendat;  in  febri- 
bus putridis,  si  viscera  inflammatione  non  labo- 
rant, in  acme,  coctione  in  urina  observata,  balnea 
frigida  laudat.  Idem  iis,  qui  febricitantes  in 
aquam  frigidam  immergantur,  aut  alvum  purgari 
aut  sudorem  promoveri,  quibus  crisis  producantur, 
dicit.  3). 

Galeno  testante  4)  Erasistratus  ut  spongia 
aqua  frigida  imbuta  capiti  imponatur  contra  inso- 


!)  Ep.  5. 

2)  Plin.  liist.  natur,  c.  24. 

3)  Galen.  method.  med.  LX. 

4)  Galen.  de  comp.  pharm.  sel.  loc.  lib.  II.  cap.  5. 

lationis  effectum , suadet.  — Celsus  1)  et  Caelius 
Aurelianus2),  caput  aqua  frigida  lavari  ut  reme- 
dium contra  capitis  dolores,  aliasque  capitis  affec- 
tiones acutas  3) , Aeretaeus  contra  vertiginem 
commendant.  Celsus  methodum  refrigerantem  valde 
commendat,  suadetque  ut  calor  febrilis  aqua  fri- 
gida externe  adhibita  temperetur,  etiam  inquiens: 
„Amplo  conclavi  tenendus  aeger,  quo  multum  et 
purum  aerem  trahere  possit  neque  multis  vesti- 
mentis strangulandus,  sed  admodum  levibus  tantum 
velandus  est.  Possunt  etiam  super  stomachum 
imponi  folia  vitis  in  aqua  frigida  tincta4).” 

Alpinus  5)  haec  narrat:  ,,In  putridis  febribus 
apud  Aegyptos  usus  balneorum  est  frequentissi- 
mus  ; eo  enim  in  omnibus  tum  continuis,  exceptis 
pestilentibus,  tum  intermittentibus  familiarissime 
utuntur,  non  tamen  in  principiis,  sed  quando 
declinare  coeperint.” 

Clementius  Clementinus,  medicus  seculi  XVI, 
ut  calorem  in  febribus  intermittentibus  temperetur, 
refrigerantia  regioni  pigastricae  imposuit. 

Media  aetate,  quum  medicina  vera  Hippo- 
cratica  rarius  exerceretur , astrologia  vero  et 
alchymia  ejus  vice  fungerentur,  balnea  frigida  et 


*)  Ceis,  de  med.  S.  I.  cap.  1. 

2)  Cael.  Aurei,  de  morb.  chron.  c.  1. 

3)  Cael.  Aurei,  de  morb.  chron.  c.  3. 

4)  Ceis.  lib.  3.  cap.  7.  curat,  ardent.  febr. 

5)  De  med.  Aegyptorum. 

usus  externus  aquae  frigidae  universe  contemne- 
bantur. Homines  non  medici  eorum  usum  time- 
bant, putantes  tale  remedium  durum  populis  rudibus, 
barbaricis  convenire,  non  autem  ipsis.  Medici 
autem  hanc  opinionem  firmabant,  omnia  simplicia 
e medicamentorum  aerario  removentes  ; elixira 
universalia,  trochisci  contra  mortem,  talia  ilio 
tempore  inventa  sunt.  Alchymisti  experientiam 
pro  nii  habentes,  arcanis  suis  vim  miraculosam 
attribuebant.  — Tloyer  causas,  cur  balneum  fri- 
gidum seculis  mediis  non  magni  habitum,  quin 
etiam  remedium  periculosissimum  judicatum  esset, 
bene  exposuit.  Usus  balneorum  frigidorum,  in- 
quit, eo  neglectus  est,  quod  homines  medicinae 
erant  ignari,  quam  haud  secus  ac  doctores  secun- 
dum temporis  mores,  qui  omni  momento  variantur, 
dijudicabant.  Jam  vero  medicorum  alchymicorum 
multum  intererat,  ut  nomenclatura  nova,  novis 
methodis,  novis  medicamentis  autoritatem  sibi  para- 
rent ; qua  de  re  veterum  opiniones  et  curandi 
methodos  damnabant  et  infamabant.  Omnes  morbos 
cruditatibus  et  salibus  acidis  attribuebant,  eosque 
salibus  fixis  et  alcalinis,  essentiis  chemicis,  tincturis 
fortibus,  sulphure  minerali  et  spiritibus  ustis  cu- 
randos esse  docebant;  hisce  enim  remediis  naturam 
roborari,  et  sanguinem  purificari.  Ideo  regimen 
externum,  a medicis  Galenianis  praescriptum,  inutile 
censentes,  balnea  frigida,  regiminis  frigidi  partem 
principalem,  omnino  damnabant.  • — 

Anno  MDCXCVII1  Johannes  Tloyer,  Anglus 
Inquisitionem  in  usum  et  abusum  calidorum, 
frigidorum  et  temperatorum  balneorum  edidit, 
quo  in  tractatu  balnei  frigidi  usus  maxime  com- 
mendatur ; numerus  autem  adversariorum  erat 
permagnus.  Anno  MDCCII  •tyvxpokxptu.v  scripsit, 
historiam  balnei  frigidi,  quae  permultos  continet 
casus  hoc  remedio  curatos,  quorum  postea  saepius 
sermo  erit.  Multi  medici  praescripta  a Tloyer 
data  sequuti  sunt,  ejusque  opinionem  valde  defen- 
derunt, uti  Fuller  et  Baynard,  cui  viro  acjua 
frigida  externe  adhibita  febrem  curari  posse,  notum 
fuisse  ex  hoc  elucet.  In  febribus,  inquit,  ineun- 
tibus * — expertus  loquor  — saepe  vidi  calorem 
febrilem  et  sitin  prima  immersione  deleta  et  curata 
esse.  — Ipse  medio  mense  Julio  Anni  MDCCII 
febre  (uti  suspicor  eo  exorta,  quod  currendo 
calefactus  lacte  et  fructibus  fructus  eram)  corri- 
piebar. Lingua  alba,  sapor  nauseosus,  os  viscidum, 
urina  coloris  pallidi  succini  instar,  sine  sedimento; 
somnus  turbatus , pulsus  celer,  duriusculus;  calor 
magnus  in  omnibus  partibus.  Delirium  instare 
ob  febris  vehementiam  suspicabar ; sanguinem 
mittere,  quum  urina  pallida  esset,  non  audebam. 
Cremoris  tartari  uncia  dimidia  sumta  alvus  ter 
soluta;  sudor  sponte  exortus  sed  nullum  levamen. 
Demum  lecto  relicto  in  flumen  me  praecipitavi, 
ibique  per  dimidiam  fere  horam  circumnatavi  ; 
domum  regressus  lectum  petii.  Die  sequente  balneo 
repetito  omnino  convalui.  — Hoc  Baynard.  — 

Dr.  Willis1)  similem  curam  instituit,  quam 
hisce  verbis  enarrat:  „01iin  ad  ancillam  robustam, 
quae  febricitans  et  summe  insaniens , continuo  in 
lecto  vincta  tenebatur,  curandam  arcessebar.  Huic 
sanguinem  copiose  et  deinde  iterato  mitti,  alvum 
ab  enemate  crebro  subduci,  quin  et  omnes  alias 
adininistrationes , et  in  hoc  casu  usitatas  ordine 
celebrandas  jussi;  interim  julapia,  emulsiones  et 
hypnotica  potari.  Verum  his  parum  aut  nihil 
juvantibus,  per  septem  vel  octo  dies  illa  in- 
somnis usque  et  furiosa  admodum  perstitit,  potum 
frigidum  ejulando  et  clamando  perpetuo  expo- 
scens, quapropter  hydroposia  ad  libitum  imo  ad 
satietatem  concessa,  nequaquam  sedatior,  aut  minus 
sitibunda  fuit.  Itaque  praecepi  (quoniam  tempus 
aestivum  fuit)  ut  media  nocte  a mulieribus  sub- 
lata et  foras  producta  cymbae  imponeretur,  deinde 
vestibus  exuta  et  vinculis  soluta  fluvio  profundo 
immergeretur,  fune  tantum  circa  corporis  trun- 
cum, ne  forte  submersa  interiret,  alligato  ; verum 
istiusmodi  retinaculo  nihil  opus  fuit ; namque 
puella,  ut  vix  melius  vir  quispiam  artem  hanc 
probe  edoctus,  sponte  natabat.  Post  tertiam,  aut 
quartam  horae  partem , sana  ac  sobria  ex  aqua 
tollitur,  dein  lecto  commissa  dormivit  et  copiose 
sudavit,  posteaque  sine  ullo  alio  remedio  convaluit. — 
Haec  curatio  tam  subito  et  feliciter  successit, 
in  quantum  flammae  tum  vitalis,  tum  animalis 


*)  De  Delirio  et  Phrenitide,  cap.  X.  p.  205. 

2 * 

simul  in  immensum  auctae  excessus,  a proprio 
ignis  intensioris  remedio  ; scilicet  humectatione  et 
infrigidatione  ab  aqua  tollerentur.  Cur  tales  ob- 
servationes tain  paucos  per  longum  tempus  pro- 
duxerunt fructus  ? 

Inquamdiu  Angli  soli  lianc  methodum  seque- 
bantur ; in  aliis  vero  terris  praejudicia  experientiae 
argumentis  nondum  vincebantur.  Ipsorum  medi- 
corum major  pars  frigoris  usum  externum  peri- 
culosissimum judicabat ; nonnulli  quidem  laudabant 
et  plura  exempla  afferebant,  ubi  cura  talis  feli- 
cissimum habuerat  exitum  (uti  Sennertus,  Hoffmann, 
alii),  sed  omnia  haec  miraculosa  habebantur  et 
in  universam  curandi  methodum  nil  effecerunt.  • — 

Inter  Germanos  prae  ceteris  Sigismundus 
Hahn  et  Joannes  Gottfredus  Hahn,  pater  et  filius 
dignissimi  sunt  qui  ii  nominentur,  qui  primi  in 
Germania  aquae  frigidae  usum  externum  in  morbis 
acutis  adhibuerint  et  scriptis  maxime  commenda- 
rint.  — Verosiinile  est  etiam,  Hahn  eum  esse, 
qui  Dr.  Wright,  ut  perfusiones  in  febribus  auda- 
cius  adhibeat,  non  parum  invitaverit;  cum  ipse 
Wright,  se  methodum  Hahnii  cognitam  habuisse, 
confiteatur.  — Quae  quum  Hahnii  methodus  rem 
nostram  propius  attingat,  diligentius  eam  perlu- 
strare liceat.  Sigism.  Hahn,  medicus  Schweid- 
nitziensis  „ Psychrolusiam  veterem  renovatam” 
scripsit.  Filius  autem  Joann.  Gottfr.  Hahn,  medi- 
cus Wratislaviensis  tractatum  edidit : De  epidemia 

verna , quae  Wratislaviam  anno  MDCCXXXV1I 
afflixit. 1 ) — - 

Hanc  Hahn  epidemiam  febrem  malignam 
maxime  lethalem  fuisse  dicit ; febrem  vehementem, 
magnam  debilitatem  jam  ab  initio,  capitis  dolores, 
diarrhoeam,  agrypniam,  vocem  raucam  parvam, 
vomitum  biliosum  cet.  talia  fere  esse  symptomata  ; 
plurimos  aegrotos  obire.  Quamvis  curandi  me- 
thodum frustra  adhiberi,  nec  antiphlogisticam  nec 
contraria  quidquam  juvare.  Quae  quum  ita  essent, 
Hahn,  desperatione  quasi  coactus,  aquam  frigidam 
externe  adhibitam  in  auxilium  vocavit.  Primum 
casum,  hoc  modo  tractatum,  auctor  his  fere 
verbis  enarrat:  „Mercator,  XXXII  annos  natus, 
subito  febre  correptus,  capitis  dolores  et  voini- 
turitiones  querebatur.  Virium  statu  nil  contra 
indicante,  venam  secavimus  ; sanguis  crustam  prae- 
buit; vespertino  tempore  vomitus  adfuit;  tertio 
die  maculae  morbillis  similes  apparuere,  sed  ite- 
rum evanuere  ; cutis  parum  madida  ; tum  subito 
pectoris  dolores  veliementissimi,  delirium.  Aegrotus 
uti  ebrius  extra  lectum  vacillat;  uterque  oculus 
suppurat,  alter  contractus,  alter  dilatatus  ; lingua 
laevis,  arida,  urens;  sputa  viscida,  urina  biliosa, 
remedia  consueta  sine  effectu.  Octavo  die  totum 
corpus  spongiis  madefactis  continuo  abluebatur; 
sputa  viscida  sensim  sensiinque  solvebantur,  faciei 
aspectus  melior,  sudor  lenis  promovebatur;  aegrotus 


l)  Act.  Nat.  Cur.  Vol.  X.  Append.  p.  3. 

sui  conscius  factus,  quum  antea  delirans,  nunc 
loquacior  nunc  mutus  fuisset.”  — 

Alium  casum  foeminae  cognatae,  XLIII  annos 
natae,  Halin  enarrat.  Febris  eam  subito  invasit; 
facies  jam  initio  hippocratica;  horripilationes  cor- 
tinuae,  sub  aeris  accessu  adauctae,  artus  trementes; 
omnia  ingesta  mox  vomitu  ejecta  sunt,  abdomen 
tumidum.  Ob  vomitum  continuum  nullum  reme- 
dium internum  adhiberi,  nec  vena  secari  potuit 
ob  artuum  rigorem.  Corpore  abluto,  horror  eva- 
nuit, potus  ingestus,  calor  secutus  est,  clysma 
alvum  promovit  ! Quarto  die  aegrota  sui  magis 
conscia , octavo  convalescere  coepit.  — 

Hahn  ipse  febre  illa  correptus,  et  jam  cum 
morte  quasi  pugnans,  gravissimis  symptomatibus 
laborans,  ablutionibus  istis  frigidis  vitam  sibi 
servavit;  cujus  remedii  effectum  ita  decribit : 
,,  Debiles  cutis  aridae  fibras  recreari  sensi.  Sudor 
lenis  sequutus  est , ipse  aer  frigidus  recreationem 
produxit;”  tum  auctor  addit:  ,, Juges  illae  ablu- 
tiones, quibus  hucusque  recreatus  fueram,  ex  ipso 
die  quo  mors  mihi  imminuit,  non  negligebantur ; 
licet  enim  totus  algidus  algido  sudore  perfunderer, 
non  secus  ac  liquefactae  glaciei  immersus,  frigido 
tamen  abluebar.”  Hahn  a patre  medico,  qui  ipse 
symptomata  morbi  descripsit,  curatus  est. 

Hahn  tractatum  concludens  inquit:  ,,Humida 
tali  methodo  plures  abhinc  servati  a desperatis- 
timis  morbis.”  Quae  autem  in  Hahnii  methodo 
adhibenda  empirice  solummodo  acta  sint,  postea 

monstrabimus.  — Medici  Italici  veram  medicinam 
Hippocraticam  strictius  semper  secuti  sunt ; et, 
nonnullis  exceptis,  adhuc  hodie  in  Italia  divina 
illa  Hippocratis  praecepta  maxima  fruuntur  aucto- 
ritate. Seculo  praeterito  Midi.  Sarcone, ])  medi- 
cus militaris  Neapolitanus , in  curando  morbo 
maxime  maligno  tum  temporis  grassante,  non 
solum  glaciem,  nivem  et  aquam  frigidissimam  et 
interne  praescripsit  et  externe  in  pectus  et  ab- 
domen applicavit,  sed  etiam  aegrotos  balneo  fri- 
gido saepius  submergi  jussit.  — 

Ob  calorem  aestivum  permagnum  anno 
MDCCLVI  febris  maligna  cum  delirio  furibundo 
Messinae  grassabatur.  Plerique  aegroti  obierunt; 
remedia  consueta  frustra  adhibentur,  demum  reme- 
dium, quo  hominum  vita  servetur,  invenitur  — 
balneum  frigidum.*  2)  — 

In  Francogallia  ad  methodum  nostram  jam 
diutius  medici  animum  attentum  tenuisse  videntur; 
certe  scripta  de  hac  re  diversi  temporis  exsistunt. 
Milot  '3)  et  Hernault  4)  hanc  rem  in  dissertationibus 
attigisse  videntur.  — 

M.  Sarcone , Geschichte  der  Krankheiten , die  durch 
das  ganze  Jahr  1764  in  Neapel  sind  beobachtet 
word en.  Aus  dem  Italienischen  iibersetzt.  Ziirich 

1772.  TU.  3. 

2)  Gazette  de  Francc , 25.  Sept.  1756. 

3)  Milot , Dissertatio:  „Ergo  febris  frigidis  et  humidis 
expugnanda.”  Paris.  MDXC1V. 

4)  Hernault , Dissertatio:  ,,Ergo  propria  febrium  medela 
refrigeratio.  Paris.  MDCXXX.  Quas  dissertationes 
acquirere  mihi  non  contigit. 

De  hac  methodo  Plauchon *)  uberrime  lo- 
quitur ; quin  etiam , quamvis  imperfecte,  quibus 
indicationibus  illa  methodus  adhibenda  sit,  jam 
determinat.  — Plures  casus  hoc  modo  curatos 
servat,  multumque  queritur,  quod  medici  aliorum 
experientiam  tam  raro  consulant.  ,, Synocha,  in- 
quit, easdem  habet  causas,  signa  et  medelam, 
quae  ephemera  ; secundum  Boerhave  (Aph.  558) 
plethorici  hac  febre  plerumque  laborant,  post 
labores  fortes,  potus  spirituosos  ingestos,  animi 
affectus , nimium  aeris  calorem.  Natura  haemor- 
rhagia, sudore  morbum  sanat.  Saepe  autem  ple- 
thora  falsa  similem  producit  febrem,  ubi  sanguinis 
extenuatio  adest.  Si  primum  accidit,  sanguis 
mittitur,  refrigerantia  dantur,  cur  non,  si  alterum 
accidit,  balnea  frigida,  ut  Galenus  commendat, 
adhibentur  ? 

Lamarque 2)  aegrotum,  qui  febre  putrida, 
biliosa  cum  meteorismo,  cute  ardente,  animi  de- 
liquiis , magna  debilitate , diarrhoea , ore  foetido, 
laborabat,  decimo  nono  morbi  die  ablutionibus 
frigidis  et  frigidis  lavationibus  in  abdomine  sanavit. 
Per  5 dies  aegrotus  frigore  non  movebatur;  postea, 
quum  frigus  sentiret,  aqua  tepida  adhibita  est. 
Decem  diebus  post  hanc  curam  institutam,  con- 
valescere coepit.  — • 

*)  Journal  de  Medecine,  Chirurgie,  Pharmacie,  par  M- 
A.Roux.  Fevrier  MDCCLXIX.  Tom.  XXX.  pag.127. 

2)  Journal  de  Medecine,  Chirurgie,  par  Roux.  Tora. 
LXVI.  p.  460.  LXVII.  p.  63. 

Diligenter  investigantibus  plura  se  offerent 
exempla,  quibus  hujus  methodi  usus  demonstreiur ; 
cum  permulti  medici  similes  fecerint  observationes, 
quae  tamen  solitariae  et  dispersae  sunt.  Plurimis 
enim  res  audax  visa  est,  paucis  observationibus 
curandi  methodum  fundare,  quanquam  omnes 
magnam  ejus  utilitatem  animo  praesenserunt.  — 

Extra  Europam  etiam  apud  plures  populos 
vestigia  talis  curae  invenimus , et  suspicari  licet, 
naturam  iis  ducem  fuisse.  — Sic,  Tloyer1)  teste, 
Americus  Vesputius  haec  de  febrium  cura  apud 
Americanos  narrat.  Si  enim  ad  altum  morbi 
gradum  pervenerunt,  aqua  frigida  immerguntur, 
quo  facto  circa  ignem  currunt  usque  dum  sudent 
et  somnum  capiant. 

Chardin,  peregrinator  praeclarus,  quum  anno 
MDCLXX1II  per  Persiam  iter  faciens  Gamberoni 
versaretur,  febre  maligna,  ardente  cum  delirio 
multisque  aliis  sjmptomatibus  infaustis  conjuncta, 
correptus  est  ; multis  remediis  frustra  adhibitis, 
balneo  frigido  morbus  demum  depulsus  est. 2 3) 
Dr.  Glass**)  hoc  de  casu  loquens  addit:  ,, Reme- 
dium tam  inconsuetum  atque  admiratu  dignum, 
quo  in  curanda  febre  acuta,  ardente,  connexa  cum 


J)  Tloyer , (fyvxpoXxaux, . Uebersetzt  von  Dr.  Joh.  Casp. 
Sommer.  1749.  p.  146. 

2)  London  med.  Journ.  Yol.  VI 1.  P.  II.  p.  109. 

3)  Dr.  Glass  first  letter  fr.  Dr.  Baker,  p.  37.  London 
MDCCLXVII. 

debilitate,  animi  deliquiis  sine  causa  aperta,  cum 
tam  bono  effectu  usi  sunt  : nobis  accurate  cogi- 
tantibus , meliorem , quam  eam , qua  huc  usque 
uti  solebant , febres  putridas  malignas  curandi 
methodum  demonstrat.”  — 

Bruce  *)  febris  maxime  malignae  in  Aegypto 
grassantis  mentionem  facit , quam  perfusionibus 
frigidis  incolae  curant.  — 

Savary 2)  memorat,  Aegypti  incolas  febre 
ardente,  cujus  causam  Graecos  vocant,  saepissime 
corripi  ; sed  magnam  aquae  copiam  bibentes  et 
in  flumine  corpus  lavantes  brevi  tempore  con- 
valescere. — 

Nonnulli  Bengaiiae  incolae  inoculatione  utun- 
tur. Operatione  finita,  aegrotus  ter  quotidie  in 
balneum  frigidum  demittitur,  diaeta  maxime  refri- 
gerans stricte  observatur.  Febre  imminente  balnea 
seponuntur,  sed  secundo  post  eruptionem  die  iterum 
in  usum  trahuntur  per  tres  sequentes  dies  ; qua 
methodo  pustulas  impleri,  credunt.3) 


*)  Bruce’s  Travels.  Yol.  III.  pag.  33. 

2)  Briefe  uber  Aegypten. 

3)  Ives,  journey  into  Iiulia  in  the  year  1759.  Vol.  VII. 
c.  4.  p.  54. 

HISTORIA  POST  CI  RRIE. 

Brevem  hanc  digressionem  historicam,  reme- 
dium laudatum  novum  non  esse,  sed  a multis  jam 
anteCurrie  adhibitum  satis  spero  demonstrasse.  Quo 
tempore  Currie  in  Anglia  experimenta  de  perfu- 
sionum frigidarum  effectu  instituit,  eo  in  Germania 
jam  a viro  medico  primi  ordinis,  Brandis  nostro, 
methodus  illa  in  febre  maligna  non  singulatim 
sed  in  extenso  maximo  cum  successu  adhibita  est. 
Brandis  primus  anno  MDCCLXXXIV  balneo  tepido 
in  typho  usus  est.  Anno  MDCCLXXXVX  perfu- 
siones et  ablutiones  omnino  frigidas  im  auxilium 
vocavit  ; quam  methodum  postea  semper  secutus 
est.  Quae  de  Currieana  gloria  et  laude  nihil  detra- 
hunt, nam  hujus  viri  illud  semper  meritum  est, 
quod  primus  rem  accuratius  illustravit,  quod  reme- 
dium, antea  sine  judicio  a multis  adhibitum, 
critica  ratione  tractavit  et  experientia  uberrima 
nisus  novam  nobis  proposuit  methodum.  — 

Dr.  Wright  autem,  ut  Currie  fatetur,  fuit, 
qui  eum  ad  hanc  curam  maxime  invitaverit.  Dr. 
Wright,  medicus  militaris  Jamaicus,  quum  anno 
MDCCLXXYII  in  itinere  maritimo  febre  maligna 
infectus  esset,  primum  hujus  methodi  experimen- 
tum in  se  ipso  tractando  felicissimo  cum  effectu 
fecit ; eodem  itinere  adolescentem,  Thomam  Kirk, 
simili  febre  laborantem,  perfusionibus  frigidis  sana- 
vit. Morbi  historiam,  symptomata  et  curam  Wright 

exactissime  descripsit.  *)  Anno  MDCCLXXXVII 
in  nosocomio  Liverpulensi  febris* 2)  grassabatur; 
quo  in  morbo  Currie  prima  fecit  experimenta. 
Septem  aegroti,  in  quos  perfusiones  frigidae  ad- 
hibebantur, omnes  convaluere.  Post  hoc  tempus 
Currie  tum  in  nosocomio,  tum  in  praxi  privata 
hoc  remedio  usus  est,  et  multos  casus  felicissime 
sic  tractatos  in  scriptis  suis  enumerat.  Primam 
suae  methodi  notitiam  dedit  in  Philosoph.  Transact. 
Anni  MDCGXCII.  Postea  observationes  suas  practi- 
cas  edidit,  quae  ita  inscribebantur:  ,,Medical 
Reports  on  the  effects  of  water,  cold  and  warm, 
as  a reinedy  in  fever  and  other  diseases  by  James 
Currie,  M.  D.  F.  R.  S.  Liverpool  1797.  8.” 

Quem  librum  pars  secunda  secuta  est.  Dr. 
Braudreth,  qui  una  cum  Currie  medici  munere 
in  nosocomio  Liverpuliensi  functus  est,  observa^ 
tiones  a Currie  factas  — testimonio  suo  confirmat 
— atque  methodi  utilitatem  maxime  laudat.3)  — 
In  Anglia  Currie  opera  atque  studia  maxime 
agnita  sunt ; jam  anno  MDCCXCV1II  secunda 
libri  Currieani  editio  apparuit,  et  permulti  medici 
methodum  laudatam  sequebantur. 

Dr.  Gregory, 4)  medicus  Edinburgensis,  ab-- 
lutiones  frigidas  cum  successu  in  typho  adhibuit. 

London.  medical  Journal.  1780. 

2)  Si  de  febre  sermo  est,  Currie  semper  typlium  (sec. 

Dr.  Culien)  intelligit. 

3)  Medical  Commentaries  by  Dr.  Duncan.  1797. 

4)  Medical  facts  and  observations.  Vol.VlI.  London  1797. 

Dimsdale  et  Arinstrong  1)  nonnisi  bonum  effectum 
hujus  methodi  observarunt ; ille  in  nosocomio 
Londinensi,  quo  febres  curantur,  permulta  expe- 
rimenta instituit  ; hic  in  febre  scarlatina  nostro 
remedio  maxime  usus  est,  in  morbillis  non  semper 
bonum  effectum  observavit.  Batemann  2)  hanc 
agendi  rationem  maxime  defendit.  Frolilich,  '*) 
de  quo  postea  sermo  erit,  plures  medicos  Anglos 
eorumque  observationes  literis  mandavit ; quos 
medicos  omnes  nominare,  taedium  crearet.  Prae- 
cipue medicis  militaribus  et  navalibus  in  coloniis 
febres  malignae,  flavae  etc.  optimam  hujus  remedii 
probandae  efficaciae  occasionem  obtulerunt.  

In  Italia  methodum  Currieanam  multi  secuti 
sunt.  Gianini  inprimis  nominandus  est  qui  eam 
defenderit  ; librum  quem  hac  de  re  publicavit, 
Heureteloup4)  in  linguam  Francogallicam  vertit. 
Ipse  abhinc  tres  annos  in  nosocomiis,  quae  sunt 
Bononiae  et  Florentiae,  methodum  applicatam 
meis  oculis  vidi.  — 

Ru  ssici  medici,  eximiae  celebritatis , viam  a 
Currie  designatam  non  solum  secuti  sunt,  sed 


*)  Practical  illustrations  of  the  scarlet  fever.  1818. 

2)  The  Edinburgh  medical  and  surgical  Journal.  Vol. 
IX.  1814. 

3)  Ueber  die  WirJcung  der  Uebergiessungen  oder  der 
Bdder  von  k altem  oder  tauwarmen  Wasser  in 
Fiebern.  Wien  1820.  S.  23. 

4)  De  la  nature  des  fievres  et  de  la  meliieure  methode 
de  les  traiter  etc.  traduit  par  M.  Heureteloup.  1808. 

etiam  in  nonnullis  morbis  indicationes  accuratius 
definierunt.  Inter  alios  Mylius  *)  et  Harder1  2) 
sunt  nominandi,  qui  ab  ipsis  observata  maxima 
cum  diligentia  scripta  nobis  tradiderunt.  Novis- 
simis temporibus  hoc  remedium  a medicis  Russicis 
in  peste,  quae  bello  Russico-Turcico  grassabatur, 
in  multis  casibus  cum  successu  adhibitum  est.  — 

In  Germania  de  hac  methodo  medici  cele- 
berrimi Currie  non  solum  assensi  sunt,  sed  ut 
antea  notavi,  quo  tempore  Currie  observata  publi- 
cavit, eo  Brandis  noster  eo  remedio  in  praxi 
saepius  usus  est.  Brandis3)  jam  anno  MDCCXCIV 
observationes  suas  edidit,  et  inde  ab  eo  tempore, 
tantis  experimentis  eruditus,  illam  methodum 
maxime  laudare  pergit.  Ultimum  quod  hac  de 
re  scripsit,  opus4)  summam  eorum,  quae  experientia 
magna  docuit  et  ingenium  acutum  dijudicavit, 
nobis  communicavit.  — 

Dr.  Horn,  medicus  Berolinensis , in  febre 
nervosa  contagiosa  optimo  cum  successu  metho- 
dum adhibuit,  atque  observationes  factas  anno 
MDCCCXIY  scriptas  publicavit ; quum  jam  anno 


1)  liussische  Sammlung  fur  Naturwissenschaft  u.  Heil- 
kunde.  1 Bd.  4 .II. 

2)  Vermisclite  Abhandlungen  aus  dem  Gebiete  der  Heil- 
ltunde.  Petersburg  1821.  Iste  Sammlung . 

3)  Journal  der  Erflndungen . Bd.  II.  S.  1.  1794. 

4)  Erfahrungen  uber  die  Anwendung  der  Kalte  in 
Krankheiten.  Berlin  1833. 

MDCCCVI1I  experimenta  similia  instituisset ; *) 
hoc  autem  Horn  praecipue  effecit,  ut  indicationes 
et  contraindicationes  accuratius  nobis  demonstra- 
verit. Idem2)  perfusiones  frigidas  in  rubeolis  et 
scarlatina  commendat ; sed  non  nisi  in  singulis 
casibus  eo  remedio  usus  videtur. 

Dr.  Kolbany,3)  medicus  Posoniensis,  propria 
experientia  innisus,  aquae  frigidae  et  tepidae  usum 
externum  in  scarlatina  et  typho  contagioso  maxime 
probat;  agendi  autem  ratio,  qua  Kolbany  usus 
est,  omnino  empirica  erat.  — 

Dr.  Reuss,4)  medicus  Schafnaburgensis,  rem 
nostram  tum  theoretice  tum  practice  maxima  cum 

2)  Horn’s  Archiv.  1810  u.  1811. 

2)  Archiv  fur  mediem.  Frfahrung.  Heft2.  1812. 

3)  Beobachtungen  uber  den  Nutzen  des  lauen  und 
kalten  Waschens  im  Scharlachfieber.  Presb.  1808. 
Fernere  Nachrichten  von  der  gliick  lichen  Anwendung 
des  lauwarmen  und  kalten  Waschens  im  Scharlach - 
fieber.  1808. 

4)  Wesen  der  Fxantheme , mit  Anleitung,  alie  pest  arti ge 
Krankheiten  einfach , leicht , geschwind  und,  sicher 
zu  hei/en,  und  ihre  Anstechungsf  dhigkeit  zu  schwiichen 
und  z,u  vernichten.  Erster  Theil. 

a)  Das  Fleeke?! fieber  oder  die  Kriegspest,  mit  einem 
Anhange , von  der  Heilung  and  Verhiitung  der 
Kinderpest.  Aschajfenburg  1804. 

b)  Selbststcindige , exanthematische  Form  des  an- 
steckenden  Flecken fiebers  mit  der  orientalischen 
Pest;  K ait  e , das  directe , gleichsam  speci fische 
Mittel,  dieses  und  alie  pestartige  Krankheiten 
einfach , leicht  und  sicher  zu  heilen.  Nachtrag 
zum  er  st  en  Theil.  Niirnberg  1815. 

c)  Wesen  der  Fxantheme.  Zweiter  Thl.  Niirnb.  1818. 

d)  Wesen  der  Fxantheme.  Dritter  Thl.  Niirnb.  1818. 

diligentia  tractavit,  quamquam  novas  nonnullas 
theorias  praeposuit,  in  iisque  demonstrandis  multum 
disserit,  tamen  experientia  ei  non  deest  et  felicis- 
simos nostrae  methodi  eventus  in  scriptis  notavit.  — 

Hildebrand  in  tractatu  suo  de  typho  con- 
tagioso frigus  optimum  contagii  remedium  no- 
minat. — 

Wedekind  in  libro  de  febre  nervosa  conta- 
giosa indicationes  magis  respicit.  — 

Nasse  in  scarlatina  methodum  Currieanam 
optimo  successu  adhibuit.  • — 

Ante  omnes  autem  Dr.  Anton  Frohlich, 
medicus  Viennensis,  nominandus  est  ; nam  rem 
tam  practice  atque  critice  exposuit;  ut  novi  ali- 
quid addere  difficile  sit.  — 

Hufeland , Nestor  ille  Germaniae  medicorum, 
quum  omnia,  quae  bona  sint,  in  clientelam  suam 
recipiat,  tum  praecipue  ut  methodus  Currieana 
latius  pateret,  auxilium  praestitit,  nam  anno 
MDCCCXXI  in  adversariis  medicinae  practicae,  a 
Hufeland  editis,  quaestio  de  methodo  Currieana 
cum  praemio  proposita  est  ; exponendum  erat, 
quinam  viri  fide  digni  methodum  illam  inde  a 
Currie  temporibus  secuti  sint,  nec  non  nova  ex- 
perimenta instituenda  ; quaestio  a tribus  viris  Fioh- 
lich,  Reuss  et  Pitschaft  tractata  est  ; Frohlich 
autem  palmam  accepit.  Curatum  etiam  est,  ut 
tres  illi  tractatus,  qui  observationibus  practicis 
et  notis  litterariis  abundant,  inprimerentur  et 


Volamini  JLY  Adversariorum  medicinae  practicae 
supplementa  adderentur.  — 

Non  difficile  est  multorum  medicorum,  qui 
rem  nostram  scriptis  et  factis  defenderunt,  nomina 
enumerare;  quos  autem  nominavi,  certe  digni  sunt, 
qui  fide  et  auctoritate  fruantur  ; et  in  re  nova 
i comprobanda  unum  ingenium  primi  ordinis  plus 
valet  quam  centum  inferioris.  • — Quod  si  autem 
quaerimus,  cur  methodus  illa  tanta  experientia 
firmata  et  tali  autoritate  probata,  nihilominus 
i nondum  tam  ab  omnibus  laudetur  et  in  usum 
Itrahatur,  quam  a rei  natura  opinari  liceret,  quin 
etiam  a permultis  adhuc  damnetur  et  experimentum 
irude  nominetur  : consuetudo  et  praejudicia  tum 
imedicorum  tum  non  medicorum  sunt  accusanda; 
nam  aegrotum  febricitantem  sub  ipso  caloris  stadio 
aqua  frigida  perfundere,  non  medicis  res  inaudita 
videtur  ; et  non  omnis  medici  est  contra  praeju- 
diciorum cursum  audaciter  remigare.  — Historice 
nunc  methodo  nostra  examinata  remedii  vim  et 
naturam  propius  illustrare  non  a re  alienum  mihi 
videtur.  — 

»E  IMUERSIOVIS  VI  IU  COBPtS  SAIIIM. 

Remedia  quid  efficiant,  experientia  nos  docet. 
Vix  a priori  effectus  recte  dijudicatur;  medici 
practici  certe  est , theoriis  solis  non  confidere. 
Quamquam  chemia  et  physiologia  maximos  nuper 
fecerunt  progressus,  tamen  ex  analogia,  quid 
medicamentum  quoddam  in  organismo  efficiat,  accu- 
rate demonstrare  non  valent.  Si  de  hominum  vita 
sermo  est,  experientia  imperatrix  sit,  necesse  est. 
Natura  igitur  est  diligenter  observanda ; saepe 
fortuito  vim  remedii  cujusdam  detegimus,  multa 
remedia  experimentis  in  animalibus  vel  in  homine 
sano  institutis  accuratius  cognoscimus.  Quanquam 
autem  non  omnia  in  hominem  sanum  eosdem 
effectus  habeant  ac  in  aegrum,  tamen  haec  metho- 
dus non  parum  facit,  ut  de  remedii  alicujus  vi 
melius  judicemus.  Nobis  quidem  hanc  viam 
persequi  in  animo  est.  Sit  igitur  sermo  de  im- 
mersionis et  perfusionis  frigidae  effectu  in  homi- 
nem sanum.  — 

Primum  quidem,  quamnam  aquam  frigidam 
nominemus,  constituendum  erit,  nam  frigoris  notio 
relativum  habet  sensum.  In  genere  aquam  frigi- 
dam eam  intelligimus,  quae  est  -j-  50  — 60°  F. — 
In  singulis  quidem  phaenomenis  describendis  et 
in  experimentis  instituendis,  temperatura  accuratius 
definietur;  magni  est  momenti  in  eo,  qui  hic 
describitur,  applicationis  modo,  frigoris  effectus 

repentinus.  — Qui  immergitur  aut  perfunditur, 
primam  frigoris  sensationem  percipit  et  horripi- 
lationibus plus  aut  minus  afficitur ; paullo  post 
horripilationes  evanescunt,  quae  tamen  redeunt  si 
diutius  in  aqua  versatur.  Primo  cum  aquae  con- 
tactu respiratio  accelerata  est  et  aliquantum  anxia; 
externa  corporis  temperatura  diminuitur ; pulsus 
est  minor,  primum  quoad  numerum  adauctus  tum 
diminutus,  sed  multum  e motu  dependet,  de  quo 
postea.  Hic  fere  affectus  primarius.  Effectus 
secundarius  autem  haec  fere  produxit  symptomata. 
— Aqua  applicata  remota,  caloris  sensus  in  cutem 
redit,  praesertim  si  corpus  linteo  vel  lana  siccatur 
et  tum  velatur ; sin  autem  corpus  madidum  aeris 
fluxui  exponitur,  horripilationes  sequuntur;  pulsus 
nunc  plerumque  plenior  et  quoad  numerum  di- 
minutus. Alvi  et  urinae  excernendarum  saepis- 
sime adest  impulsus  ; appetitus  ciborum  adauctus 
et  majore  potus  tepidi  copia  ingesta,  facile  per- 
movetur. Corpus  et  animus  sedati  videntur;  somni 
appetitus  plerumque  sequitur.  — Hic  effectus 
totalis  ; nunc  singula  symptomata  accuratius  sunt 
describenda.  — 

Currie  experimenta  instituit,  quibus,  quid 
immersiones  frigidae  in  corporis  humani  tempera- 
turam efficiant,  accurate  demonstratur.  — 

Exp.  I.  Curatum  est,  ut  vir  robustus,  XXVIII 
annos  natus,  cujus  temperatura  98°  erat,  in  bal- 
neum aquae  marinae  temperatura  44 0 se  praeci- 
pitaret. Pulsus  micabat  centies  minutum  spatium. 

3* 

Antequam  in  balneum  se  praecipitavit,  vento 
minutum  spatium  expositus  fuerat.  Quum  minutum 
et  dimidium  se  non  movens  in  aqua  fuisset,  calor 
ad  87  0 diminuebatur  ; calor  gradatim  ita  auge- 
batur, ut  intra  minuta  duodecim  esset  93j°. 
Balneo  relicto  vir  vento  exponebatur;  subito  mer- 
curius cadebat;  quum  in  lectum  transportaretur, 
temperatura  erat  87  0 sub  lingua  et  89 0 sub 
fovea  axillari.  — 


Exp.  II.  Idem  vir  immersus  est;  tempera- 
tura ejus  erat  100°,  pulsus  85  ictuum  minutum; 
aquae  et  aeris  temperatura  44 0 ; mutata  tempe- 
ratura haec  erat: 


2 

minuta 

post 

immersionem 

89J° 

3 

55 

55 

55 

90J-„ 

4 

55 

55 

55 

<)■)  i 

55 

5 

r> 

55 

55 

94  J „ 

6 

55 

55 

55 

93  „ 

7 

55 

55 

55 

Q!X3 
^4  55 

S 

55 

55 

55 

QtX3 
^°4  „ 

9 

n 

55 

55 

0X3 
^°4  55 

10 

55 

55 

55 

94  b, 

11 

55 

55 

55 

95  „ 

12 

55 

55 

55 

95  „ 

13 

55 

55 

55 

95  h„ 

14  15 

55 

55 

55 

95  „ 

Balneo  relicto  cum  corpus  tria  minuta  vento 
expositum  esset  mercurius  cadebat  ad  88  °.  — 


37 


Exp.  III.  Idem  vir  experimento  inserviebat. 
Corporis  temperatura  98 0 — pulsus  100  ictuum 
minutum  ; aquae  et  aeris  temperatura  44 0 , mu- 
tata temperatura  haec  : 


1 

minutum 

post 

immersionem 

90  0 

2 

n 

11 

ii 

88  „ 

3 

ii 

11 

ii 

SS  „ 

4 

11 

11 

ii 

88J  „ 

5 

11 

11 

ii 

90i„ 

6 

11 

11 

ii 

92  „ 

7 

11 

11 

ii 

92  „ 

S 

11 

11 

ii 

94  „ 

9 

11 

11 

ii 

94  „ 

10 

11 

11 

ii 

941-,, 

11 

11 

11 

ii 

941,, 

12 

11 

11 

ii 

95  „ 

13 

11 

11 

ii 

96  „ 

14 

11 

11 

ii 

96  „ 

15 

11 

11 

ii 

96  „ 

16 

11 

11 

ii 

96  „ 

Balneo  relicto,  cum  corpus  vento  expositum  esset, 
horripilationes  maximae ; thermometron  indicabat 
90 0 ; balneo  tepido  adhibito  corpus  iterum  cale- 
factum. — 


Exp.  IV.  Experimentum  in  eodem  viro  in- 
stituebatur. Temperatura  corporis  97^  ° • — aquae 
42°.  Mutatio  temperaturae  haec: 

1 

minutum 

post 

immersionem 

90  0 

2 

55 

55 

55 

92  „ 

3 

57 

55 

55 

92  „ 

4 

55 

55 

55 

921  „ 

5 

55 

55 

55 

92  „ 

6 

55 

55 

55 

92J  „ 

7 

55 

55 

55 

94  „ 

8-12 

55 

55 

55 

94  „ 

13 

55 

55 

55 

55 

14 

55 

55 

55 

94^55 

15  24 

55 

55 

55 

94  J 55 

25 

55 

55 

55 

94  55 

26  27 

55 

55 

55 

55 

28 

55 

55 

55 

94  J „ 

29-30 

55 

55 

55 

94  55 

Post  temporis  intervallum  thermometron  ex 
ore  remotum  est  ut  vir  aqua  immersus  interro- 
gatus respondere  possit;  aqua  immersum  se  primum 
magni  frigoris  sensatione  affectum  fuisse , dixit : 
frigore  tum  deminuto  omnino  bene  se  habuisse, 
tum  iterum  frigus,  sed  non  tantum  quantum 
antea  sensisse,  et  demum  iterum  frigus  deminutum 
fuisse.  — 

Experimenta  similia  in  aliis  individuis  in- 
stituta sunt.  R.  Sutton  XIX  annos  natus,  debili 
constitutione,  in  balneum  immersus  est.  Corporis 
temperatura  96^  0 , aquae  42°.  Haec  mutata 
temperatura : 

i 


1 

2 

3 

4 


minutum 

post 

immersionem 

92 

O 

55 

55 

55 

90 

55 

55 

55 

55 

88 

1 

2 55 

55 

55 

55 

S9 

55 

55 

55 

55 

90 

etc. 

Richard  Edwards,  in  quo  prima  experimenta 
instituta  sunt  iterum  balneum  adiit.  Corporis 
temperatura  97°,  aquae  40°;  pulsus  90  ictuum 
minutum.  Mercurius  mox  ad  92 0 cadebat,  tum 
iterum  sensim  sensimque  evehebatur.  Balneum 
ejusdem  temperaturae.  R.  Sutton  corporis  tempe- 
raturam, quae  ob  magnam  ejus  anxietatem  83° 
tantummodo  erat,  mox  ad  94°  redegit. 


Denique  curatum  est,  ut  R.  Edwards  in 
balneum  aquae  dulcis  immergeretur.  Corporis 
temperatura  98°,  aeris  412  °,  aquae  40°;  pulsus 
92  ictuum  minutum.  Vestimento  laneo  erat  tectus 
usque  ad  id  momenti  quo  immersus  est ; tum 
sensim  sensimque  in  balneum  demissus  est.  - — - 
Haec  mutata  temperatura  : 


i 

minutum 

post 

immersionem 

97* 

0 

2 

55 

55 

55 

97 

55 

3 

55 

55 

55 

98 

55 

4 

55 

55 

55 

97£ 

55 

5 

55 

55 

55 

96 

55 

6 

55 

55 

55 

96 

55 

7-8 

55 

55 

55 

96 

55 

9 

55 

55 

55 

97 

55 

10 

55 

55 

55 

97 

55 

40 


11-14 

minuta 

post 

immersionem 

90’" 

15  20 

55 

55 

55 

96  „ 

21-25 

55 

55 

55 

95  „ 

26 

55 

55 

55 

94  „ 

27 

55 

55 

55 

931  „ 

2S-29 

55 

55 

55 

94  „ 

30 

55 

55 

55 

93  „ 

31-32 

55 

55 

55 

94  „ 

33  34 

55 

55 

55 

92i„ 

Quorum  experimentorum  eventus  primo  qui- 
dem aspectu  contrarii  esse  videntur ; in  altero 
enim  temperatura  mox  deminuta  erat,  in  altero 
autem  sensim  sensimque ; rem  vero  accuratius 
nobis  indagantibus  diversitatis  illius  causa  expli- 
cata apparet.  In  primis  experimentis  immersio 
erat  subitanea,  corpus  antea  aeri  expositum;  mer- 
curius hoc  casu  subito  cadebat,  iterum  sensim 
sensimque  surgebat  ; minima  temperatura  plerum- 
que post  duo  minuta  aderat  ; mercurius  non 
regulariter  evehebatur.  — 

In  ultimo  experimento  immersio  gradatim 
facta  est,  corpus  antea  obtectum  fuerat  nec  aeri 
expositum  ; temperatura  in  hoc  casu  non  mox 
valde  deminuebatur  sed  per  longius  tempus  diminui 
pergebat  ; in  prioribus  experimentis  aqua  marina, 
in  posteriore  aqua  dulcis  adhibita  est.  Maxima 
autem  refrigeratio  producebatur,  si  corpus  madidum 
aeri  exponebatur,  quod  eo  explicatur,  quod  eva- 

poratione  frigus  producitur,  aeris  autem  motus 
evaporationem  auget.  — 

Subito  mutato  medio  circumdante  semper 
corporis  temperatura  mutatur;  cujus  hominis  tem- 
peratura immersione  in  aquam  frigidam  ad  94  0 
reducta  erat,  in  balneum  temperaturae  96  0 trans- 
portatus est. 

Post  minutum  temperatura  erat  S8  0 

90 

55  55  55 

90  b 

55  55  55 

55  55  ^ 55 

09 

55  55  55 

Temperamentum  multum  facit,  ut  corpus  vel 
celerius  vel  lentius  refrigeretur.  Duos  quosdam 
pueros  aqua  frigida  perfusos  quiescere,  quondam 
jussum  est  ; post  minutum  mercurius  paululum 
evehebatur.  Tum  alius  non  tantae  quam  prioris 
hilaritatis,  eodem  modo  perfusus  est,  post  minutum 
autem  dimidium  gradum  mercurius  cadebat.  Aetas 
etiam  et  genus  ad  servandam  propriam  tempera- 
turam multum  faciunt;  quod  quidem  experimentis 
nondum  satis  illustratum  est.  — 

De  pulsus  mutationibus,  quas  immersio  in 
aquam  frigidam  producit,  judicantes  cautissimi 
esse  debemus  ; nam  in  experimentis  instituendis 
quivis  motus  corporis  nec  non  animi  mutat  even- 
tum. Secundum  experimenta  a Currie  adhibita 
primum  pulsus  quoad  numerum  paululum  auctus 
est,  postea  autem  semper  quinque  circiter  ictus 


55 

55 

55 

55 


2 

3 

4-7 

11 

minutum  perdidit  ; ceterum  fuit  regularis,  parvus 
et  nonnunquam  vix  observandus ; cordis  etiam  ictus 
nonnunquam  tam  debiles,  ut  nonnisi  cum  diffi- 
cultate manu  detegerentur.  — Locales  aquae 
frigidae  applicationes  similem  habent  effectum. 
Dr.  Rush  (in  perscribenda  febri  flava,  quae  anno 
MDCCXCIII  Philadelphiae  grassabatur)  hujus  rei 
exemplum  affert.  ,,Suadente  me  inquit  a discipulo 
experimentum  institutum  est ; pedem  nempe  in 
aquam  frigidam  immersum  plura  minuta  tenuit, 
quo  facto  pulsus  viginti  quatuor  ictus  minutum 
deminutus  et  tam  debilis  fuit,  ut  vix  sentiri  possit. 
Alia  de  aquae  frigidae  in  pulsum  effectu  experi- 
menta a Dr.  Marcard  sunt  instituta  eodem  cum 
successu.  Nam  aqua  frigida  quatuor  minuta 
applicata,  pulsationes  et  quoad  vim  et  quoad 
numerum  semper  diminutae  sunt.  Dr.  Stock  x) 
quidem  ej usque  amici  experimenta  illa  contrario 
cum  successu  repetierunt;  sed  notandum  est,  in 
omnibus  fere  experimentis  a Dr.  Stock  narratis, 
homines,  in  quibus  observationes  sint  factae  in 
balneo  non  quietos  fuisse,  verum  plus  vel  minus 
se  movisse ; postea  autem  Stock  experimento 
accuratius  instituto  maxime  curavit,  ut,  qui  expe- 
rimento subjicerentur,  se  omni  motu  abstinerent; 
quo  facto  eventus  longe  alius  fuit,  nam  pulsus 
non  modo  quoad  vim  sed  etiam  quoad  numerum 


Medical  Collections  on  tlie  effects  of  coldas  a remedy 
in  certaiii  diseases  by  Dr.  Stock.  London  1805. 

diminutus  erat,  quod,  qui  sequitur  conspectus 
monstrabit.  — 

Quatuor  homines  A.  B.  C.  N.  immersi  sunt ; 
aeris  temperatura  erat  65°,  aquae  62°,  pulsus 
ictuum  numerus  ut  sequitur  : 


ante  immers. 

post  immers. 

A. 

87 

2 minut.  4 minut.  5 minut. 
76  62  70 

B. 

84 

112  — — 

C. 

84 

— 72  — 

N. 

120 

84  70  — 

Alii 

tres  immersi 

sunt  hoc  successu  : (aeris 

temperatura  65  °,  aquae  59  °) 

ante  immers. 

post  immers. 

B. 

86 

lj  minut.  3 minut.  4 minut. 
68  40  — 

N. 

120 

96  — — 

R. 

98 

114  100  SS 

Immersione  finita  pulsus  fere  semper  est 
plenior  et  quoad  numerum  diminutus  ; sin  autem 
immersio  diutius  durat,  pulsus  saepe  frequentior 
est  et  quasi  febrilis.  Immersio  localis  etiam  pulsus 
frequentiam  saepe  auget  ut  in  multis  experimentis 
observavi,  aqua  frigida  autem  remota  numerus 
ictuum  diminuitur.  Effectus  secundarius  igitur 
semper  is  est,  ut  pulsus  quoad  numerum  ictuum 
diminuatur. 


44 


Respiratio  primum  semper  anxia  est  et  acce- 
lerata, sensus  oppressionis  pectoris  nonnunquam 
maximus  est,  quod  ex  sanguine  in  pulmonibus 
accumulato  explicatur;  postea,  circulatione  iterum 
libera  facta,  respiratio  etiam  lenior  est.  Semper 
autem  vis  secundaria  efficit,  ut  in  homine  sano 
spiritus  lentius  et  regularius  trahatur. 

Immersio  fere  omnes  secretiones  et  excre- 
tiones  auget  ; cutis  functio  immersione  in  aquam 
frigidam  maxime  promovetur.  Frigoris  sensum 
mox  sequitur  caloris  sensus  ; sique  lectum  petat 
homo  post  subitam  immersionem,  solet  plerumque 
sequi  magnus  sudor.  Sic  fere  febris  artificialis 
exoritur,  cum  horrore  et  frigore  incipiens  ; sub- 
sequentibus  dein  calore  et  sudore.  Quo  majus 
frigus  erat,  eo  copiosior  sudor  esse  solet.  • — 

Dein  observatur,  sputa  in  balneo  facilius 
solvi  et  ejici  ; post  immersionem  frigidam  saepe 
sputa  retenta  majori  vi  propelluntur.  — Vesicae 
urinariae  exonerandae  appetitus  fere  semper  adest; 
num  autem  in  immersione  major  urinae  copia 
secernatur,  non  patet;  veresimilius  esse  videtur, 
excretionem  urinae  jam  secretae  immersione  pro- 
moveri. — Vis  immersionis  in  alvum  eadem  est. 

Saepe  siccitas  internarum  partium  balneo 
tollitur,  partes  humectantur  et  sitis  antea  maxima 
nonnunquam  diminuitur  ; quod  quidem  saepius  in 
morbis  occurrit,  quam  in  statu  sano.  Multi  in 
eo  versati  sunt,  ut  causam  hujus  phaenomeni  in- 


45 


quirerent,  et  multum  disputaverunt,  utrum  cutis 
absorbeat  nec  ne.  Longum  est  hanc  rem  accura- 
tius investigari,  nobis  sufficit  scire  balneo,  et 
immersione  saepe  fluidorum  appetitus  imminui. 

Frigori  vim  somniferam  esse,  notissimum  est ; 
balnea  frigida  in  plurimis  hominibus  eandem  exer- 
cent vim  (quamquam  statum  soporosum  saepe 
fugant).  Pars  incolarum  Indiae  modo  valde  mira- 
culoso  et  certe  proprio  infantes  juniores  conso- 
piunt ; nam  aquae  frigidae  radium  in  supremam 
capitis  partem  aliquamdiu  applicari  patiuntur. 
Parentes  infantum  truncos  et  pedes  stragulo  in- 
volvunt, eosque  in  alveo  situ  horizontali  ponunt, 
verticem  autem  fluminis  currentis  vi  refrigeranti 
exponunt;  quo  modo  somnum  certe  capiunt.1) 

In  describendis  phaenomenis,  quae  balneum 
frigidum  in  organismo  humano  producit,  illud 
explorare,  num  hujus  remedii  vis  sit  excitans  an 
sedans  an  nervea  an  alia  quaedam  ex  industria 
omnino  praetermisi,  totusque  in  factis  enarrandis 
versatus  sum,  sperans  fore,  ut  alius  hujus  rei 
exponendae  locus  postea  se  offerat. 


J)  Frazer’s  Tour  in  tlie  Ilimala^a  moiintains.  p.  105. 

Causa  principalis,  cur  methodus  Currieana  febri- 
citantes aqua  frigida  externe  applicata  curandi  a 
paucis  adhuc  medicis  recepta  sit,  haec  esse  vide- 
tur, quod  plerisque  methodus  ilia  nimis  empirica 
nec  principiis  satis  firmis  fundata  videtur.  Equi- 
dem non  negandum  est,  permultos  perfusionibus 
et  balneis  frigidis  nimis  audacter,  quin  etiam  sine 
indicationibus  et  regulis  usos  esse,  quo  incommo- 
dum non  exiguum  aegrotis  saepe  illatum  sit, 
cujus  autem  culpa  non  methodo  sed  iis  est  ad- 
hibenda, qui  rectum  methodi  usum  nescirent. 
Quid  mirum  igitur,  tales  medicos  et  famam  per- 
didisse et  alios,  ne  similem  persequerentur  viam, 
deterruisse  ? Attente  autem  autorum  libros  vol- 
ventibus et  sine  ira  et  studio  ab  illis  observata 
incorrupte  dijudicantibus  res  longe  alia  apparebit. 
Equidem  hisce  in  pagellis,  qualescunque  mihi 
sunt  vires , ab  aliis  observata  colligere  et  inde 
indicationes  et  regulas  methodi  illius  adhibendae 
proponere  studebo.  Methodi  tractandae  autem 
finis,  ut  paucis  dicam,  is  est,  ut  febris  et  calor 
febrilis  temperetur.  Jam  supra  experimentis  in 
homine  sano  institutis  demonstravimus,  immer- 
siones et  balneas  frigidas  maxime  efficere,  ut 


47 


temperatura  corporis  et  pulsus  quoad  ictuum 
numerum  diminuantur.  Observationes  autem  in 
aegrotis  factae  docent,  illud  remedium  in  organis- 
mum aegrum  eandem  exercere  vim  ; nam  temperat 
febris  symptomatibus  primariis  ideoque  febri  ipsi. 
Omnia  autem  in  eo  sita  sunt,  ut  constituatur, 
quando  refrigeratio  illa  utilis  sit.  Priusquam  ad 
indicationes  enarrandas  transeo,  breviter  adnotandum 
erit,  quinam  nostri  remedii  effectus  in  febricitantes 
observati  sint.  Praeter  temperaturae  et  pulsus 
mutationem,  quam  jam  observavimus,  deliria  furi- 
bunda saepe  quasi  miraculose  evanescere,  somnum 
sequi,  sudorem  promoveri,  linguam  siccam,  madi- 
dam et  mollem  fieri,  sitim  saepe  deminui,  aegrotum 
sensu  amoeno  affici,  intellectum  est;  jure  non 
sequuntur,  indicatione  non  recta.  Cum  ideo  in 
ipso  remedii  effectu  indicationum  indicia  sita  sint, 
illum  breviter  exponere  praetermissum  nolui.  — 

«UVVIM»  METHODUS  ADHIBEOA. 

Medico  diligenti,  priusquam  conetur  aegro  adhibere 
medicinam,  non  solum  morbus  ejus,  cui  mederi 
volet,  sed  etiam  consuetudo  valentis  et  corporis 
natura  cognoscenda  est. 

Cic.  de  Orat.  II,  44. 

Mullos  jam  medicos  ante  Currie  simili  me- 
thodo usos  esse,  alio  loco  demonstravimus  ; in  per- 
multis morbis  iisque  diversi  generis  tum  acutis 
tum  chronicis  nostrum  remedium  adhiberi,  non 
latet  : nunc  autem  praesertim  illustrare  conabor, 
quando  et  quomodo  aqua  frigida  in  febribus, 
quae  typhus  et  febres  exanthematicae  nominantur 
externe  adhibenda  sit.  — 

Quodsi  remedium  quoddam  contra  morbum 
aliquem  commendatur,  non  ideo  putandum  est,  ilio 
remedio  morbum,  quocunque  modo  res  sese  habent, 
fugatum  iri.  Utrum  tale  quoddam  remedium,  quod 
sine  exceptione  curet,  omnino  inveniatur,  nec  ne, 
dicere  non  habeo  ; sed  et  medicamentis  et  medicis 
non  parvam  factam  esse  injuriam,  quod  permulti 
maximo  cum  studio  et  quasi  furore  specifica,  quae 
nominantur,  remedia  consectati  sint,  negare  ne- 
queo. Nuper  etiam,  quum  cholera  asiatica  Eu- 
ropam veneno  suo  depopulari  coepisset,  illius  rei 
exemplum  experti  sumus,  nam  remediorum  legio- 
nem contra  hoc  malum  commendarunt,  et  quod- 
que remedium  certum  nominarunt  ; neque  negari 
potest  in  primis  casibus , in  quibus  adhiberetur 

specificum  illud,  quod  nominant,  optimo  forte 
cum  successu  adhibitum  fuisse.  Sic  alii  pestem 
illam  venaesectionibus  feliciter  curarunt,  alii 
balneis,  alii  diaphoreticis,  alii  antispasticis , alii 
frigore,  alii  calore,  alii  aliis  remediis;  omnes 
enim  in  casibus  relatis  optimum  observarunt  even- 
tum. Quid  de  hac  curae  diversitate  habendum  ? 
Confiteamur  necesse  est,  quodque  remedium  lau- 
datum, certis  in  casibus,  ad  sanandum  maxime 
idoneum  esse,  idem,  cum  res  alio  modo  se  habeant, 
nil  valere.  Omnia  igitur  ex  indicatione  exactis- 
sime constituta  pendent.  Aliquid  simile  nostro 
remedio  accidit.  Perfusiones  et  balnea  frigida 
contra  febres  laudantur  ; subito  medici  adsunt, 
qui  omnes  febricitantes  aqua  frigida  perfundant  ; 
sed,  o mirum,  aegroti  moriuntur  ; illa  igitur  me- 
thodus pessima  est  ; relinquitur  et  maculis  quasi 
publice  deformatur ; methodus  secundum  regulas 
praescriptas  forte  adbibita  est,  sed  quinam  fuerit 
aegroti  status  non  liquet.  Contra  saepe  epide- 
miae  scarlatinae,  morbillorum  aliae  observantur, 
et  plerique  vel  omnes  aegroti  convaluerunt,  re- 
medio nostro  in  usum  non  tracto.  Methodus 
autem  non  omnibus  casibus  convenit,  permultis 
nocet,  in  aliis  superflua  est.  • — 

In  nullis  fere  morbis  vis  naturae  medicatrix 
major  est  quam  in  febribus  ; medici  est  impedi- 
menta, quo  minus  naturae  conamina  bonum  ha- 
beant exitum , removere.  Quum  autem  plerisque 
hominibus  patientia  res  difficillima  videatur,  tum 

i ii  medicis  saepe  desideratur  et  methodus  ex- 
spectans, quamvis  facilis  adhibitu,  rarius  tamen 
quam  par  est  exercetur.  Primum  igitur,  ne  per- 
fusiones neve  balnea  adhibeantur,  si  nulla  adsunt 
symptomata  periculosa,  si  febris  modica  non  vehe- 
mens, si  exanthema  justo  die  prorumpit  cet.  Nam 
si  res  ita  se  habet,  aqua  frigida  externe  adhibita 
idem  incommodum  afferet  ac  alia  remedia,  quae 
naturae  processum  turbant. 

Natura  ipsa,  medica  optima,  rectam  nobis 
saepe  monstrat  viam,  quam  sequamur;  quumque 
naturae  vis  medicatrix  maximas  in  omnibus  morbis 
curationis  perficiat  partes , quae  natura  nobis 
iterum  atque  iterum  dat  consilia,  iis  confidere  par 
est.  Multi  autem  exstant  casus,  ubi  contra  medici 
consilium,  aegroti,  naturae  voluntatem  sequentes, 
vitam  sibi  servarint.  Plures  ejusmodi  casus  collegi, 
quibus  demonstrem,  indicationem  a natura  ipsa 
datam  omnino  non  negligendam  esse.  Casus 
similes  sine  dubio  quotidie  occurrunt,  verum, 
quod  quidem  maxime  dolendum  est,  saepissime 
contemnuntur  nec  publicantur,  vel  miraculosi  et 
fabulosi  habentur.  — 

Neque  ego  multorum  aegrorum  salutem  non  ab 
Hippocrate  potius  quam  ab  Aesculapio  datam  judico. 

C i c.  Nat.  D e o r.  III ? 38. 

Thucydides  (lib.  II.  cap.  49)  pestem  , quae 
bello  Peloponnesiaco  Athenis  grassabatur,  describens 
multos,  morbo  illo  affectos,  delirantes  in  puteos  et 

flumina  se  praecipitasse , narrat  ; quos  quidem  e 
morbo  recreatos  esse,  Thucydides  non  plane  dicit, 
sed  suspicari  tamen  licet,  quum  temporibus  recen- 
tioribus  similes,  quos  mox  afferam,  cum  felicissimo 
exitu  observati  sint  casus.  — Desgenettes, x) 
medicus  Franco-Gallus  hunc  enarrat  casum.  Miles 
tormentuosus,  peste  infectus,  atque  carbunculis 
duobus  et  anthrace  laborans,  e nosocomio  effugit, 
et  vehementissime  delirans  in  Nilum  se  praecipi- 
tavit. Dimidia  circa  hora  praeterlapsa,  quum 
incolae  Embatath,  vici,  aegrotum  recepissent,  con- 
valescere coepit. 

Tloyer *  2)  plures  observationes  affert.  Virum 
quendam  doctum3)  narrat,  febricitantem,  deli- 
rantem, calore  maximo  vexatum  e curatricis  ma- 
nibus effugisse  et  in  piscinam  se  praecipitasse  ; 
quum  per  dimidiam  horam  ibi  moratus  esset, 
suae  iterum  mentis  fuisse,  nec  calore  aut  siti  tum 
vexatum  ; postea  vero,  quum  lectum  petiisset, 
dulci  somno  oppressum,  quum  largiter  sudans 
expergefactus  esset,  optime  valuisse. 

Servus  quidam,  Tureus,  febre  affectus  a 
medicastris  opio  et  emplastris  tractatus,  mox 
deliravit.  Vir  popularis,  qui  aegrotum  frequen- 
tabat, insanum  amicum  inveniens,  ad  Thamisii 

x)  Hist.  med.  de  rarme'e  de  1’Orient. 

2)  Tloyer,  ^TXPOAOTSIA.  Aus  dem  Engl.  von  Dr. 

J.  C.  Sommer . Breslau  u.  Leipz.  1749. 

3)  1.  1.  p.  227. 

ripas  eum,  ipso  suadente,  portavit  et  pluries  in 
aquam  demersit;  aegrotus,  mentis  compos,  do- 
mum portatus  lectum  petiit  et  die  sequente  bene 
valuit.  1 ) 

Dr.  Yarborougli  narrat,2)  servum  Romae 
variolis  infectum,  delirantem,  lecto  relicto,  solo 
indusio  indutum  antrum  adiisse  ibique  in  aquam 
submersum  esse,  paulo  autem  post  e balneo  eductum 
esse.  Pustulas  collapsas  et  contractas  visas  ; 
quum  vero  lectum  petiisset  aegrotus,  perfecte 
effloruisse,  aegrotum  convaluisse. 

Dr.  Cole  similem  casum  narrat.3)  Ado- 
lescens, variolis  affectus,  delirans,  curatrice  somno 
obruta,  lectum  reliquit  atque  in  piscinam  se  prae- 
cipitavit ; balneo  sponte  relicto,  indusio  madido 
vestitus  prope  lectum  aegrotus  consedit  et  diutius 
in  tali  statu  moratus  est.  Medico  vocato,  aegrotus 
iterum  lectum  petiit,  potuque  cordiali  accepto, 
somno  oppressus  est  ; quo  finito  bene  se  habuit 
et  brevi  tempore  bonam  valetudinem  recuperavit. 

Dr.  Dover  narrat, 4)  cuparium  Oxoniensem, 
variolis  laborantem , in  dolium , aqua  impletum, 
descendisse,  ibique  per  duas  horas  commoratum 
esse  ; nihilominus  sanitatem  recuperasse. 

1)  1.  1.  p.  228. 

2)  ibid. 

3)  1.  1.  p.  230. 

4)  ibid. 

I)r.  Griffith , medicus  Dubii  nensis,  multos 
aegrotos  et  febre  et  variolis  affectos,  delirantes  in 
aquam  nec  non  in  nivem  se  praecipitasse  et 
sanatos  esse,  narrat.  *)  — Plura  similia  exempla 
aegrotorum  variolis  affectorum  submersione  in 
aquam  frigidam  servatorum  a Tloyer  enumerantur. 

Idem  in  epidemia  pestilentiali,  anno  MDCLXV 
Londinis  grassante , aegrotos  eodem  remedio  se 
ipsos  curasse  refert.  Servus  quidam,* 2)  peste  in- 
fectus , delirans  in  piscinam  insiluit  ; in  qua 
graviter  somno  oppressus,  capite  in  piscinae  mar- 
gine sito,  matutino  tempore  deprehensus  est. 
Quaindiu  in  piscina  versatus  sit,  notum  non  est; 
nam  noctu  in  aquam  insiluit,  quum  nullam 
curatricein  haberet,  sed  omnibus  admirantibus 
convaluit. 

I)r.  J.  Benvenuti  3)  narrat  casum  eo  magis 
mirum  quod  quanti  frigoris  applicationem  aegroti, 
natura  ducti,  sine  noxa  saepe  sustinere  possint, 
demonstrat.  — Aegrotus  quidam,  Lucensis,  febre 
maligna  affectus,  decimo  morbi  die,  in  maximo 
versabatur  periculo.  Die  undecimo,  ut  somno 
quieto  frueretur,  circumstantes  ut  exirent,  rogavit ; 
qui  quum  cubiculum  repetiissent,  lectum  aegroti 
vacuum  inveniebant  ; post  tres  autem  dies  in 
casa,  quae  in  vinea  sita  erat,  tertiam  fere  milliarii 


!)  1.  J.  p.  263. 

®)  1.  1.  p.  432. 

3)  Philosopliical  Transact.  VIII.  1768. 

partem  a domo  distante,  aegrotus  reprehensus 
est  ; modo  sui  compos  erat,  nec  minus  quam  qui 
receptaculum  ejus  exploraverant,  quomodo  eo  ve- 
nisset miratus  est.  Re  accuratius  explorata  eum, 
indusio  solo  vestitum  et  valde  sudantem,  per 
fenestram  e cubiculo  suo  descendisse,  totum  iter 
per  nivem,  tum  temporis  terram  tegentem,  fecisse, 
inagnoque  ut  sibi  satisfaceret,  nivis  copia  fruitum 
esse,  apparuit.  Sed  nec  aer  frigidus,  nec  potus 
frigidus  impedivit,  quo  minus  usque  ab  eo  tem- 
pore convalesceret. 

In  itineribus  maritimis  similis  curationis 
exempla  saepe  occurrere  Currie  narrat.1)  Moran- 
dius, 2)  medicus  Venetianus,  permultos  nautas, 
quum  Constantinopoli  peste  infecti  essent,  deli- 
rantes in  mare  se  praecipitasse,  et  ex  aqua  eductos 
convaluisse  narrat. 

Anton  Frohlich3)  similes  casus,  quos  partim 
ipse  observavit,  partim  a Dr.  Kolbany  observatos 
audivit,  narrat.  Aegroti,  qui  natura  ducti  vitam 
sibi  servaverant,  typho  laborabant,  quorum  non- 
nulli a medicis  desperati  erant.  Quas  autem 
observationes,  quum  fere  eaedem  sint  ac  eae  quas 
jam  retulimus,  diligentius  describere  longum  est. 
Casus  autem  prae  ceteris  memoratu  dignus  p.  115 
1.  c.  legitur.  Aegrotus  scilicet  contra  medici 

J)  Meti,  Repert.  etc.  p.  194. 

2)  ibid.  p.  196. 

3)  Ueber  Ueber  giessungen  und  Bdder.  Wien  1820. 

voluntatem  iterum  atque  iterum,  praecepta  medici 
omnino  negligens,  frigori  acri  se  exposuit  et 
miro  modo  brevi  convaluit. 

Plauchon1)  hoc  narrat.  Tempore  aestivo 
anni  MDCCLXVI,  adolescens  Flandricus,  XV HI 
annos  natus,  temperamenti  fortis  et  sanguinei, 
quum  calefactus  esset,  febre  synochiali  simplice 
correptus  est.  Plures  venaesectiones  largae,  laxan- 
tia, clysmata,  potus  refrigerantes,  quo  minus  in 
delirium  furibundum  incideret,  non  impediverunt. 
Febris  erat  vehementissima , et  inter  sextum  et 
septimum  diem  aegrotus  incustoditus,  lecto  relicto, 
dominum  suum  cultro  persequitur  ; dominum  fu- 
gientem pavore  aegrotus  sequitur  ; sed  dominus 
sui  compos  jam  factus  ab  aegroto  nunc  se  de- 
fendit et  ei  minatur  ; aegrotus  fugit  et  in  puteum 
se  praecipitat ; aqua  immersus  sui  compos  factus 
auxilium  vocat ; periculo  ereptus  et  in  lectum 
transportatus  copiose  sudat;  post  tres  horae  qua- 
drantes Plauchon  aegrotum  dormientem,  sudantem 
et  convalescentem  invenit. 

Moneta,2)  quum  jam  diutius  in  morbis 
catarrhalibus  remedia  consueta  anticatarrhalia  sine 
fructu  adhibuisset,  demum  multis  exemplis  edoctus 
alia  methodo  usus  est,  frigida  scilicet;  et  imis 


*)  Journal  de  Medecine,  Chirurgie,  Pharmacie  ctc.,  par 
M.  A.  Roux.  Tom.  XXX.  p.  127. 

2)  Chr.  de  Moneta , Abhandlung:  Dass  die  fidite  und 
das  kalte  Ji  asser  in  Catarrh-  Krankheiten  wahre 
Heilmittel  sind. 

ab  ipso  hoc  modo  peractis,  ad  hanc  agendi 
rationem  se  convertit.  Inter  alias  hanc  nobis 
communicat  observationem.  Vir  nobilis  febre 
catarrliali  correptus  est;  methodus  diaphoretica 
adhibebatur,  sed  morbus  in  pejorem  partem  verte- 
batur ; delirium  vehemens  jam  et  mortis  periculum 
aderant.  Sexta  nocte,  quum  custodes  dormiant, 
cubiculo  furtim  relicto,  aegrotus,  solo  indusio 
vestitus,  hiemali  tempore  in  sylvam  vicinam  currit. 
Custodes,  frigore  expergefacti,  aegrotum  ubique 
frustra  quaerunt  ; qui  demum  sponte  redit  sui 
omnino  compos  et  quasi  expergefactus  ; in  lectum 
transportatus  bene  dormit,  et  sexto  die  non  nisi 
remediis  refrigerantibus  adhibitis  omnino  convaluit. 

Ipse  memini,  quum  morbillis  quatuor  abhinc 
annos  laborarem , me  calore  et  anxietate  animi 
maxima  vexatum  esse;  spiritus  ducendi  difficultas 
aderat,  atque  sensus  perinde  ac  si  impedimentum 
in  larynge  haereret  ; hirudines  applicatae  nil 
juvabant ; pectus,  brachia  et  crura  maculis  rubris 
obtecta;  cutis  sicca  ardens,  sine  intermissione  in 
lecto  me  jactabam.  Quum  a medico,  corpus 
calidum  teneri,  jussum  esset,  primum  lodicibus 
laneis  bene  velatus  eram  ; demum  autem  calor 
tantus  atque  frigoris  appetitus  tam  vehemens  erat 
ut  lectum  relinquerem  et  fenestra  aperta  maxima 
cum  voluptate  vento  me  exponerem  ; decem  circa 
post  minuta  lectum  iterum  petii  et  multo  melius 
egi,  quamquam  timens,  ne  mali  quid  sequeretur. 
Exanthema  autem  non  evanuerat,  anxietas  non 

magis  aderat  et  mox  bene  dormivi.  Naturae  vox 
in  talibus  casibus  nonnunquam  vehementissima 
est  ; quod  cuiquain  nisi  experto  penitus  persuasum 
esse,  valde  dubito. 

Quum  igitur  natura  non  solum  modo  quasi 
miraculoso  vitam  servet,  sed  etiam  salutis  recu- 
perandae remedia  quasi  digito  indicet  : cur  almae 
matris  voci  non  obedire  ? cur  indicia  spernere  ? 
cetera  animalia,  duce  natura  sua,  morbos  suos 
saepe  curant.  Aves  canarienses,  quae  convul- 
sionibus saepe  afficiuntur,  aquam  frigidam  petunt 
et  curantur.  Tloyer  narrat,  canem,  convulsionibus 
laborantem,  balneo  frigido  curatum  esse.  Porcelli, 
ait  Aelianus,  convulsionibus  corripiuntur,  si  herba 
hyoscyami  pascuntur,  in  aqua  autem  circumna- 
tantes , statim  curantur.  Naturae  historici  sine 
dubio  multa  ejusmodi  exempla  in  promptu  habent. 
Estne  vero  hominis  vocem  illam  divinam  negli- 
gere  et  pertinacem  theorias  suas  sequi  ? Nonne 
in  gastricismo,  febre  biliosa,  vomituritio  emetici 
est  indicatio  ? In  febre  putrida  potuum  acidu- 
lorum appetitui  cum  utilitate  indulgeamus  ; multis- 
que aliis  appetitibus  in  morbis,  si  diutius  permanent 
neque  vagi  sunt,  plerumque  sine  damno  satisfacere 
licet.  Homini  quidem  ratio  obtigit,  sed  profecto 
non  ea  de  causa,  ut  naturae  leges  ea  opprimantur. 

Profutura  videtur  frigidorum  applicatio,  tam  interna 
quam  externa,  dum  corpus  nimio  calore  aestuat. 

Van  Swieten,  Comment.  in  § 691.  Instit.  Boerh. 

In  casibus  nuper  relatis,  vox  quasi  interna 


58 


aegrotos  incitavit,  ut  aquam  frigidam  peterent, 
cujus  appetitus  flagrans  a caloris  sensu  oritur. 
Est  igitur  medici  naturae  nutu  cum  fructu  uti  et 
diligenter  inquirere,  sub  quibus  conditionibus  calori 
febrili  frigore  temperandum  sit. 

Sensus  aegroti  ipsius  saepissime  de  tempera- 
turae statu  certiorem  medicum  facit ; quod  non 
semper  accidere,  experientia  docet;  nam  sensus 
caloris  a calore  ipso  nonnunquam  maxime  discre- 
pat. — Sensus  e systemate  nervoso  pendet,  calor, 
quamquam  nervorum  influxui  obnoxius,  maxime 
tamen  e systemate  haematopoetico  originem  ducit. 
Quodsi  autem  medicus  caloris  sensum,  quo  aegro- 
tus ipse  afficitur,  uti  aquae  frigidae  adhibendae 
indicationem  secuturus  est,  sensus  ille  durans,  non 
vagus  et  fugax  sit  necesse  est. 

Aliud  aegroti  temperaturae  explorandae  ex- 
perimentum est  medici  sensus,  quem  dicunt,  ob- 
jectivus,  ubi  verum  caloris  gradum  cognoscere 
studemus  ; quo  modo  raro  ad  satis  certam  cogni- 
tionem venimus  ; sensus  enim  objectivus  plerumque 
maxime  est  fallax  ; multum  pendet  de  manus  ex- 
plorantis temperatura  ; quam  autem  diversa  diversis 
hominibus  sentiendi  facultas  sit,  neminem  fugit. 
In  superiore  caloris  gradu  explorationem  hoc 
modo  forte  instituere  possumus  ; semper  autem 
in  longe  plurimis  casibus  haec  methodus  nil 
valet , et  ad  aliud  quoddam  confugiendum  est. 
Tlierrnometron  optimum  caloris  explorandi  prae- 

sidium1);  quo  instrumento  autem  quo  modo 
secundum  experientiam  et  observationes  factas 
cum  successu  utendum  sit,  alio  loco  infra  demon- 
strabitur. Calor  autem  supra  temperaturae  in 
homine  sano  normalis  gradum  diutius  (quod  bene 
adnotandum,  nam  dum  calor  et  frigus  inter  se 
mutant,  remedium  nostrum  anceps  est)  adauctus, 
in  universum  aquae  frigidae  externe  adhibendae 
indicationem  nobis  dat.  Organismus  humanus  in 
diversis  temperaturis  eundem  semper  servat  caloris 
gradum,  quod  calor  non  tam  juxta  physicas  quam 
organicas  leges  corpus  delinquit.  Rudolphi 2) 
eandem  corporis  sui  temperaturam  observavit 
Neapoli  atque  Berolini  — quae  in  plerisque 
hominibus  98  circa  est  graduum.  In  febribus 
temperatura  fere  semper  aliquid  mutatur,  ad  quod 
medicum  in  nonnullis  casibus  respicere  oportet. 
— Qua  autem  in  re  permulti  medici  peccaverunt, 
methodo  nostra  utentes,  nulla  aegroti  tempera- 
turae ratione  habita  ; quod  quidem  maxime  ne- 
cessarium est,  quum  remedium  nostrum  inprimis 
habeat  vim  refrigerantem  ; empirice  igitur  illi 
egerunt,  nec  de  remedii  effectu  certi  facti.  — 
Currie  omnino  postulat,  ut  aegroti  calor  verus, 

*)  Reuss  quidem  quum  in  aliis  tum  in  hac  re  discre- 
pantem habet  opinionem,  dicens  : sensum  optimum 
esse  thermometron ; verum  et  continuum  calorem, 
frontem  tantum  tangendo,  pulsum  explorando,  e morbi 
periodo , demumque  etiam  thermometro  certissime 
cognosci. 

2)  Physiologie.  Bd.  1.  § 187. 

non  autem  speciosus  (qui  thermometro  definitur) 
indicationi  constituendae  inserviat.  Frohlich,  qui 
prae  ceteris  lianc  rem  accuratissime  illustravit, 
caloris  gradum  adauctum  aquae  frigidae  adhi- 
bendae indicationem  primarium  nominat,  atque 
pro  diversis  temperaturis  dat  regulas,  quas  si 
sermo  fuerit  quomodo  methodus  sit  adhibenda, 
diligentius  tractabo. 

Dein  magna  cutis  siccitas  ad  refrigerationem 
invitat.  Calorem  autem  magnum  semper  fere 
siccitas  cutis  comitatur,  et  plerumque  eodem,  quo 
cutis  madefieri  coepta  est,  tempore,  calor  dimi- 
nuitur. Attamen  sunt  medici,  qui  aegros,  quam- 
quam sudore  obtectos,  aqua  frigida  perfundant, 
ut  nervorum  reactio  producatur,  de  quo  infra 
sermo  erit.  — Pulsus  quum  in  permultis  angu- 
stiis medico  viam  indicet,  tum  in  nostra  re 
non  parvi  est  momenti.  * — Pulsus  sola  quidem 
indoles  in  aqua  frigida  adhibenda  indicationis 
discrimen  non  facit;  sed  semper,  cum  ad  alia 
symptomata,  tum  ad  temperaturae  gradum,  me- 
dicus respiciat,  necesse  est  ; qui,  si  non  contrain- 
dicat,  pulsus  vero  est  celer,  frequens  et  febrem 
vehementem  auspicari  patitur,  methodi  refrige- 
rantis indicatio  eo  certior  est.  Pulsus  post  primam 
refrigerationem  quoad  ictuum  numerum  plerumque 
diminuitur,  pauio  post  vero  pulsus  ictus  iterum 
augeri  solent,  quod  immersionis  vel  balnei  repe- 
tendi nobis  dat  indicationem.  Sin  contra  corporis 
superficies  calorem  desiderat,  si  extremitates  fri— 

gidae,  pulsus  frequentia  et  celeritas  indicationem 
dare  non  possunt. 

Uti  pulsus,  sic  cetera  symptomata,  quae 
magnam  febris  vehementiam  et  atrocitatem  indi- 
cant, indicationis  constituendae  non  parvum  praebent 
auxilium.  — Sitis  magna,  febris  symptoma  con- 
stans, indicationem  firmat,  et  saepe  immersione 
vel  perfusione  finita,  nullo  etiam  potu  ingesto, 
diminuitur,  ut  multae  observationes  demonstrant  ; 
nam  febri  ipsi  hac  methodo  temperatur  ideoque 
febris  etiam  symptomata  diminuuntur.  Capitis 
dolores,  deliria  vel  somnolentia  in  iisdem  sympto- 
matibus sunt  numeranda.  Aegroti  qui  sui  non 
conscii,  vel  delirant,  vel  somnolentia  non  sunt 
obruti,  dum  facies  rubet,  atque  cutis  sicca  ardet, 
ad  aquam  frigidam  externe  adhibendam  maxime 
invitant.  Qua  sub  morbi  conditione,  quam  utilis 
sit  aquae  frigidae  applicatae  effectus,  historiae, 
quas,  e magno  observationum  similium  thesauro 
desumtas  supra  enarravimus , demonstrant.  In 
omnibus  enim  illis  casibus  aegroti  delirantes  aquam 
frigidam  petierunt,  et  quasi  uno  ictu  delirium 
post  immersionem  evanuerat.  Frigus  et  aquam 
frigidam  specificum  quasi  delirii,  e certis  causis 
origiuem  ducentis,  sanandi  esse  remedium,  vix 
negari  potest.  Intelligitur  autem  per  se,  delirium 
ex  inflammatione  encephali  ortum,  venaesectionibus 
optime  curari,  delirium  vero,  quod  cum  desorga- 
nisatione  conjunctum  sit,  sane  aqua  frigida  fu- 
gari non  posse  : sed  illud  prae  ceteris  delirium, 

quod  est  symptoma  in  febribus , quod  virium 
mutatione,  ut  ita  dicam,  non  formae  ortum  sit, 
liic  nominabimus.  Notissimum  est,  ebrios,  qui 
quidem  delirantes  dici  possunt,  perfusionibus  fri- 
gid  is  brevi  tempore  sui  compotes  fieri  ; quod  in 
exercitu  Russico  remedium  est  usitatissimum  et 
nautis  non  ignotum  ; constat  etiam  Indos  illo 
remedio  uti  ad  sanandum  delirium,  quod  non- 
nullas plantas  narcoticas  ingestas  sequitur.  Ebrie- 
tas autem  statui  febrili  non  dissimilis  est  ; pulsus 
plerumque  est  frequens  et  acceleratus,  et  tempe- 
ratura corporis  gradum  normalem  transgreditur ; 
Currie  in  ebrio  temperaturam  104 0 et  Alexander 
108  0 observavit. 

Nuspiam  memini  tale  remedium  in  universa  rerum 
natura  mihi  occurrere,  quod  si  potens  sit  in  agendo, 
non  etiam  noceat,  si  perverse  quis  utatur. 

Frid.  Hoffmann.  Toni.  I.  pag.  153. 

Quae  de  methodi  nostrae  refrigerantis  in 
febribus  in  universum  adhibendae  indicationibus 
diximus,  medicorum  permultorum  observatis  pro- 
bantur, nec  de  iis  opiniones  discrepant;  omnes  enim 
medici,  qui  quidem  hac  methodo  usi  sunt,  eam 
commendant  in  iis  febribus,  in  quibus  systema 
arteriosum  nimis  agitatur,  calor  diutius  durat, 
cutis  sicca  est,  pulsus  celer  et  frequens,  capitis 
dolores  et  deliria  adsunt.  Nunc  autem  ad  illas 
pervenimus  res,  in  quibus  viri  medici  non  omnes 
consentiunt,  ad,  ut  ita  dicam,  contraindicationes, 
de  quibus  opiniones  paululum  adhuc  discrepant. 

Qua  in  re  cauti  simus  necesse  est,  quum  permulti 
nimis  audacter,  methodi  recte  adhibendae  limites 
transgressi  sunt. 

Primum  horripilationes  et  magnus,  ut  ita 
dicam,  frigoris  horror  contra  indicant  ; qua  in  re 
quamvis  plerique  medici  consentiant,  tamen  ad- 
sunt facta,  quae  contraria  probare  videntur.  Jam 
Galenus1)  monet:  ,, primo  ne  qui  balneantur, 
aliquo  pacto  horreant.” 

Hic  non  superfluum  mihi  videtur,  rei  cujus  - 
dam  mentionem  facere,  quae,  ut  equidem  puto, 
rem  nostram  propius  attingat  et  forsan  ad  eam 
illustrandam  non  paululum  valeat.  Permulta 
exempla  saepe  afferuntur,  quibus  probetur,  ut 
homines  morbum  vel  mortem  eo  sibi  contraxerint, 
quod,  vel  laboribus  vel  itinere  calefacti,  frigide 
bibissent  aut  in  balneum  frigidum  se  praecipitas- 
sent.  Rem  autem  accuratius  examinantibus  appa- 
ret, eos  quidem  percalefactos  fuisse,  sed  eo 
tempore,  quo  in  balneum  se  praecipitarunt,  tem- 
peraturam non  auctam,  sed  jam  sudore  deminutam 
fu  isse,  eosque  jam  fatigatos  et  horripilationibus 
affectos,  sub  quibus  conditionibus  balnea  frigida 
certe  nocent.  Balneum  frigidum  autem,  quum 
temperatura  sit  aucta,  et  vires  nondum  languescant, 
nil  nocere , e balneis  Russicis  cognovimus ; Rus- 
sici  incolae,  e balneo  vaporoso  exeuntes,  cute 
adhuc  a calore  intense  rubra,  sudore  obtecta, 


*)  Method.  med.  lib.  VIII.  cap.  3. 

sine  ullo  periculo  in  nivem  se  jactant.  I).  For- 
dyce,  Sir  Carolus  Blayden1)  alii  multa  experimenta 
hac  de  re  instituerunt.  Inter  cautelas  in  adhi- 
bendo balneo  frigido  observandas,  hoc  etiam 
semper  affertur,  ne  in  balneum  frigidum  nos 
percalefactos  praecipitemus,  supra  autem  dicta 
examinantibus  res  alia  videtur.  Sin  vero  post 
magnum  iter  in  balnei  locum  pervenit,  plerumque 
jam  sudor  erumpit  ; vestibus  autem  exutis  cor- 
poris temperatura  subito  diminuitur  et  eo  ipso 
tempore  frigus  saepe  nocet  et  exspectandum  est, 
usque  dum  organismus  reagat  et  normalem  tem- 
peraturam restituat.  — Quam  rem  Currie  2) 
longius  exposuit  et  Skjelderup3)  optime  tractavit. 

Quae  quum  ita  sint  jam  a priori  horripila- 
tiones et  magnam  sensibilitatem,  quibus  febricitan- 
tes afficiuntur,  omnino  contraindicare,  censendum 
est;  quod  quidem  experientia  probat,  nonnullae 
autem  observationes,  infra  afferendae,  adhuc  in- 
certum reddunt.  Primum  de  re  Currie  dicentem 


*)  Philosoph.  Transact.  Vol.  LXV.  p.  111  et  184. 

2)  Medical  Reports  ou  the  Effects  of  cold  cet.  Cap.  XII. 

3)  Diss.  de  vi  frigoris  incitante  p.  131.  Si  sumus  fati- 
gati, calore  affecti,  si  sudamus,  tum  noxius  est  frigoris 
in  corpore  effectus,  quoniam  calor  cito  diminuitur 
non  restituitur,  siquidem  sanguinis  circulatio  non 
sufficienti  fit  efficacia.  Sin  e contrario  robusti  sumus, 
si  functiones  adhuc  vigore  peraguntur,  tunc  possu- 
mus, licet  calore  sudoreque  affecti,  sine  periculo 
frigori  nos  exponere,  quia  sanguinis  celerior  circu- 
latio amissum  calorem  mox  restituit. 


audiamus:  ,,Si  corpus,  frigido  febris  stadio  du- 
rante, aqua  frigida  superinfunditur,  respiratio  fere 
omnino  opprimitur,  pulsus  fit  vacillans,  debilis, 
ictusque  ob  celeritatem  numerari  nequeunt  ; cor- 
poris superficies  et  extremitates  frigescunt  et  cor- 
rugantur et  aegrotus  cum  morte  conflictari  videtur. 
Si,  cum  res  ita  se  habent,  cum  affusione  frigida 
pergitur,  mortem  aegroto  afferri  secundum  meas 
observationes  non  dubito.  Nunquam  igitur  lioc 
remedium  oportet  usurpari,  horripilatione  adhuc 
praesente,  ne  tum  quidem  quando  thermometron 
tunc  applicatum  majorem  naturali  temperatura 
gradum  indicavit.”  Alio  loco  Currie  febris  cujus- 
dam,  qua  in  tractanda  methodus  refrigerans  nil 
boni  attulerit,  historiam  narrat.  Febrem  describit 
maximam  et  malignam  ; morbus  non  contagiosus 
videbatur;  in  principio  affectiones  catarrhales 
aderant,  tum  horrores  fortissimi  longe  durantes 
sequebantur,  postea  calor,  qui  primum  non  magnus 
erat,  septimo  autem  et  octavo  die  thermometron 
applicatum  107°  — 108°  indicabat;  frigoris  tamen 
horror  semper  magnus  aderat.  Capitis  dolores 
vehementes,  anxietas,  tussis,  deliria;  somnus  non 
admodum  turbatus  ; pulsus  primum  non  celer, 
postea  vero  ; versus  morbi  finem  sudor  largus 
sed  non  levatorius,  pulsus  maxime  debilis  pete- 
chiae  prorumpunt ; aegroti  plerumque  duodecimo 
vel  decimo  tertio  die  obeunt.  Methodi  curandi 
consuetae  non  juvabant  ; lavationes  frigidae  repe- 
titae nullius  successus  erant  — aegroti  frigore 

maxime  movebantur  sed  sine  symptomatum  leva- 
tione ; pulsus  non  mutabatur,  calor  non  nisi  pauca 
minuta  diminuebatur,  nec  sudor  nec  somnus  se- 
quebatur. Qua  in  febre  frigoris  sensus  contra- 
indicatio  fuisse  videtur  ; in  toto  hujus  febris 
decursu  aqua  frigida  nullius  utilitatis  erat.  Eo- 
dem modo  res  se  habet,  si  in  frigido  febris  stadio, 
ubi  aegrotus  horripilationibus  afficitur,  illud  re- 
medium adhibetur.1)  Novissimis  temporibus  bello 
Russico-Turcico  febris  maligna  pestilentialis  Adria- 
nopoli  grassabatur,  cujus  Dr.  Rink2)  mentionem 
fecit.  Calor,  quamquam  non  mordax,  tamen 
magnus  erat,  cutis  sicca,  sitis  non  vehemens;  ubi 
aderat,  potus  calidi  appetitus  major  quam  frigidi, 
qui  horrorem  producebat  ; magnus  aegrotis  erat 
frigoris  horror  ; transpiratione  larga  saepe  crisis 
peracta  est.  Rink  addit:  „Affusiones  frigidae,  quae 
in  nonnullis  anni  praeterlapsi  epidemiis  tantae  erant 
utilitatis,  in  hoc  morbo  nil  praestiterunt,  nec  mul- 
tum in  usum  vocatae  sunt,  quum  frigoris  sensi- 
bilitas  maxima  esset,  et  aegrotus,  minimae  quamvis 
aurae  cubiculum  transeunti  expositus,  horripila' 
tionibus  vehementibus  afficeretur  ; non  nisi  tunc 
salutares  fuerunt,  quando  aegroti  calorem  vehe- 

x)  Currie  (1.  c.  cap.  VII.)  casum  valde  memoratu  dignum 
narrat. 

2)  Vermiselite  Abhandlungen  aus  dem  Gebiete  der  Heil- 
hunde , von  einer  Gesellschaft  prcibtischer  Aerzte  in 
St.  Petersburg.  5 te  Sammlung , oder : Med.  prakt. 
Abhandlungen  von  deutsclien  in  Russland  lebenden 
Aerzten.  1 r Bd.  p.  195. 

mentem  et  totius  corporis  sensum  ardentem  que- 
rentes,  ipsi,  ut  aqua  frigida  lavarentur,  optabant; 
quum  igitur  natura  ipsa  hujus  remedii  adhibendi 
nutum  daret. 

Frohlich1)  hanc  rem  quidem  tangit,  sed 
frigoris  sensum,  quo  aegrotus  afficitur,  contra- 
indicationein  non  distincte  nominat,  dicens,  casus 
nonnullos  a se  observatos  esse,  in  quibus,  quam- 
quam frigoris  nisus  adesset,  quum  temperatura 
gradum  normalem  superaret,  et  cutis  sicca  esset, 
aqua  frigida  externe  adhibita  boni  effectus  fuisset; 
quibus  in  casibus  primum  quidem  sensibilitatem 
calore  auctam  esse  ; postea  vero,  quum  calor  di- 
minui coeptus  esset,  sensibilitatem  quoque  diminui 
putat  ; temperatura  autem  normali  major  et  cutis 
sicca  sint,  omnino  necesse  esse,  censet. 

Dalrymple  etiam,  medicus  Noricensis,  plures 
aegrotos,  qui  frigoris  sensu  afficiebantur,  quorum 
autem  cutis  sicca  et  calidissima  erat,  perfusionibus 
frigidis  optimo  cum  successu  tractavit.  Idem 
adnotat,  primum  quidem  aegrotos  frigore  maxime 
motos  fuisse  ; perfusionibus  autem  repetitis,  sensi- 
bilitatem illam  evanuisse. 

Dr.  de  Halin,  medicus  ille  Sileciensis,  cujus 
in  priori  hujus  dissertationis  particula  mentionem 
fecimus,  quamquam  aegroti  horripilationibus  affi- 
ciebantur, lavationibus  frigidis  usus  est ; cujus 
quidem  agendi  ratio  hic  omnino  non  discrimen 


1.  c.  p.  22. 

facere  potest,  quum  plane  empirica  fuerit,  et 
Hahn,  uti  jam  supra  dictum  est,  desperatione 
ductus  aquam  frigidam  adhibuerit. 

])r.  Reuss  etiam  aegroti  horripilationes  non 
valde  pertimescere  videtur,  nam  in  ipso  frigido 
febris  stadio,  uti  confirmat,  illa  methodo  usus 
est.  Secundum  Reuss1)  febrium  horrores  e con- 
tractionibus in  minimis  vasibus  oriuntur,  quae 
inflammatione  et  una  cum  hac  materiae  morbosae 
irritatione  producuntur  et  sustinentur  ; refrigera- 
tiones autem,  inflammationem  coercentes  et  exae- 
quantes, non  secus  horrores  ac  calorem  abnormem 
tollunt;  in  vehementi  quidem,  universali  conquas- 
santi horroris  impetu  non  suadendum  est,  vita  in 
minimis  vasis  jam  debili,  magis  adhuc  tempe- 
rari, ut  contractiones  in  iis  augeantur,  et  impe- 
dimenta, quae  a corde  et  vasibus  majoribus 
vincenda  sint,  multiplicentur  etc.  Quam  incerta 
sit  illa  indicatio,  a Reuss  data,  non  latet.  Ab 
aliis  viris  autem  observata  diligentissime  exami- 
nantes, remedium  nostrum  audacius  adhibere,  quam 
periculosum  sit,  sine  dubio  facile  intelligent.  Dr. 
Reuss  praejudicio  aliquo  theoretico  implicitum, 
vitae  phaenomenis,  (ad  quae  sola  medium  practi- 
cum  respiciat,  necesse  est;  nam  vitam  ipsam 
perspectam  habere  nulli  mortalium  unquam  con- 
tigit), non  semper  inniti,  manifestum  est.  Reme- 
dium laudatum  heroicum  esse  non  negatur,  sed 


L)  Wesen  der  Esantheme.  1 r TheiL  p.  311. 

ob  eam  ipsam  causam  cauti  simus,  nec  nisi  indi- 
catione certissima  id  adhibeamus,  necesse  est. 

Jam  animum  ad  aliam  rem,  observatione 
ea,  quam  nuper  tractavimus,  non  minus  dignam, 
attendamus.  Quaeritur  scilicet,  quomodo  sit  agen- 
dum, si  cutis  madida,  corporis  superficies  sudore 
obtecta  sit?  Quod  quidem  tractantes,  eandem 
quam  supra  viam  persecuturi  sumus,  et  quantum 
lieri  potest,  observata  critice,  illustrantes,  regulas 
ex  iis  constituemus. 

In  universum  cutis  madida,  quo  minus  aqua 
frigida  adhibeatur,  impedit.  Supra  quidem  ad- 
notavimus,  corpus,  post  adhibita  balnea  vaporosa 
sudore  quamquam  obtectum,  sine  periculo  aqua 
frigida  perfundi,  quin  etiam  permissum  est  post 
corporis  motus  mox  balneum  frigidum  adhibere, 
cujus  rei  causa  in  eo  sita  est,  quod  temperatura 
adhuc  aucta  nec  refrigeratienis  processu  ad  gradum 
normalem  reducta  sit.  Quodsi  autem  sudor  diutius 
adfuit,  corpore  quiescente,  tum  corporis  tempera- 
tura diminuitur  et  vires  languescunt,  simulque  vis 
calorem  producens  imminuitur  ; refrigeratio  igitur 
artificialis  magnum  afferret  incommodum.  Longe 
aliter  etiam  res  in  morbis  se  habet,  in  quibus 
sudor  nec  motibus  nec  causis  externis  producitur. 
Sudor  hic  saepe  criticus,  qui  nullo  modo  pertur- 
bandus est,  quod  per  se  intelligitur , nisi  quis 
contra  prima,  ut  ita  dicam,  medicinae  practicae 

principia  agere  velit.1)  Tum  autem  prae  ceteris 
sudore  natura  calori  febrili  abnormi  moderatur;2) 
refrigeratio  artificialis  igitur  non  necessaria,  quin 
etiam  perniciosa,  quum  nimis  caloris  detrahatur. 

Saepe  accidit  aliquid,  cujus  Currie  etiam 

mentionem  fecit,  ut  aegrotus  nimirum  sudore 
quidem  obtectus  sit,  attamen  corporis  temperatura 
aucta  ; quo  in  loco  calor  lodicibus  nimis  calidis 
retinetur,  quibus  paululum  remotis,  quod  quidem 
caute  faciendum  est,  temperatura  statim  dimi- 
nuitur. 

Non  alienum  a re  erit,  exemplum  afferre, 
quo  demonstretur,  quam  sit  periculosum,  aegrotum 
sudantem  aqua  frigida  perfundere.  Puer,  8 annos 
natus,  febre  correptus  est.  Tertio  inorbi  die 
pulsus  130  — 140  minutum  micabat,  calor  erat 
106  ° — 107°;  sitis  permagna,  delirium  jam  se- 
cundo die  aderat,  vehemens  et  continuum.  Diversae 
curandi  methodi  sine  fructu  adhibebantur  ; dia- 
phoretica nil  effecerant.  Calor  lavationibus,  quae 
spongiis  in  aqua  frigida  cum  aceto  mixta  tinctis 
instituebantur , non  temperatus  est  ; venaesectione 

2)  Reuss  indicationes  constituens  incertus  est  et  in- 
constans ; sic  alio  loco  ne  methodus  frigida  adhi- 
beatur, si  sudor  criticus  adsit,  suadet;  alio  loco  se 
in  pluribus  casibus,  in  quibus  cutis  sudore  quodam 
critico  obtecto  esset,  aquam  frigidam  optimo  cum 
successu  adhibuisse,  dicit. 

2)  Quod  in  febribus  intermittentibus  optime  observatur; 
antequam  sudor  prorumpit  thermometron  applicatum 
altissimum  indicat  gradum ; sudore  prorupto  mox 
cadit  mercurius. 

etiam  larga  facta,  quam  repetere,  quum  sanguis 
sine  cohaerentia  esset,  periculosum  videbatur, 
symptomata  eadem  ; autimonialia  sine  effectu 
porrigebantur ; tliermometron  per  horae  spatium 
sub  fovea  axillari  applicatum  106°  indicavit.  Quae 
quum  ita  essent  aegrotum  aqua  frigida  perfundere 
placebat  ; quumque  omnia  essent  praeparata,  ae- 
grotus vestimentis  exutis  e lecto  transportabatur  ; 
sed  quum  jam  in  eo  essent,  ut  aquam  superin- 
fundere vellent,  corpus  evaporare,  observabatur; 
attamen  quum  calor  maximus  esset,  sententia  sta- 
bat. Sed  cyathis  aquae  frigidae  temperatura  60° 
aegrotus  perfundebatur  ; effectus  mirus  ; quum 
aegrotus  lectum  petiisset,  tliermometron  sub  fovea 
axillari  applicatum  98°  tantummodo  indicabat, 
extremitates  maximo  frigore  affectae,  quod,  quum 
pulsus  90°  tantum  minutum  micaret,  periculosum 
videbatur.  Nonnisi  remediis  idoneis  diutius  ad- 
bibitis, calor  restitutus  et  vita  servata  est. 

Currie  et  Frohlich,  qui  hanc  rem  tam 
practice  et  tanto  judicio  tractarunt,  ut  eorum 
opiniones  magna  fide  dignae  sunt,  ne  remedium, 
si  cutis  madida  est,  adhibeatur,  iterum  atque 
iterum  admonent. 

Ab  bis  autem  observatis  facta  quaedam  nec 
non  aliorum  virorum  opiniones  omnino  discrepare 
videntur  ; nam  casus  affirmatur  longe  alio  cum 
effectu,  in  quibus  sudor  contradictio  non  fuit, 
sed  potius  ad  nostram  methodum  adhibendam 
invitare  visus  est.  Tales  observationes  breviter 

narrabimus  et  perinde  aliorum  et  nostrum  de  hac 
re  judicium  illustrabimus.  — Harder1)  casum, 
plurimarum  rerum  respectu  habita  memoratu 
dignum  narrat  ; nam  in  stadio  adynamico  anginae 
membranaceae,  sanguine  frustra  misso,  calomel, 
emeticis,  moscho,  assa  foetida  adbibitis,  quarto 
morbi  die  affusionibus  aquae  frigidae  temperatura 
59  — 61°  decies  repetitis  puerum,  duodeviginti 
annos  natum,  sanavit.  Symptomata  haec  fere: 
temperatura  diminuta,  pallor  maximus,  ardor,  pul- 
sus celerans,  debilis,  vires  languescentes  ; aegrotus 
in  dorso , capito  reflexo  jacebat ; suffocationis 
impetus,  tussis  nulla,  sputa  non  ejiciebantur,  oculi 
splendore  privati,  profunde  jacentes:  respiratio 
maxime  anxia,  stertorosa.  Talis  erat  status  aegroti 
fere  morientis , affusiones  frigidae  autem  decies 
repetitae  functionum  vitam  revocarunt,  tussim  et 
sputa  promoverunt,  somnum  adduxerunt  etc.  ; 
cujus  casus  historiam  Harder  descripsit.  Hic 
adnumerandae  sunt  illae  observationes,  ubi  in 
ultimo  typhi  stadio  et  in  hectica  cum  largo 
sudore  febri , aqua  frigida  cum  bono  successu 
adhibita  est.  Sudor  autem,  qui  aderat,  debilitatis 
erat  signum,  colliquativus  saepe,  nec  criticus  nec 
levatorius.  Quodsi  periculosum  videtur,  cuin  res 
ita  se  habent  affusiones  frigidas  adhibere : facta 
tamen  negari  nequeunt.  Quam  in  rem  illud 

Vermischte  Abhandlungen  ans  dem,  Gebiete  der  Heil- 

lcunde,  von  einer  Gesellschaft  prabtischer  Aerzte  zu 

St.  Petersburg.  Iste  Sammlung.  p.  23  ss . 


73 


Ciceronis1)  cadit:  „ Medici  leviter  aegrotantes, 
leviter  curant : gravioribus  autem  morbis  pericu- 
losas curationes  et  ancipites  adhibere  coguntur.” 

Reuss  in  sudore  debilitante  se  methodum 
frigidam  adhibuisse,  passim  adnotat  ; ut  sudor, 
cujus  causa  sit  debilitas  indirecta,  contraindicet 
aquam  frigidam  non  contendens  ; et  alio  loco  in 
maximo  debilitatis  indirectae  gradu,  ubi  cutis 
sudore  viscido  et  frigido  obtecta  esse  solet,  refri- 
gerationem festinanter  et  breviter  solummodo  ad- 
hibere commendat. 

Brandis 2)  de  hac  re  ita  loquitur:  ,, Medicus, 
inquit  totum  morbi  statum,  non  singula  sympto- 
mata, oculis  intentis  intueatur,  et  mutata  cutis 
vita  vel  crisis  vel  lysis  produci  possit,  se  ipsum 
interroget,  necesse  est.  Quae  cum  ita  sint,  ipsi 
sudores  profusi,  lymphatici,  quo  minus  affusiones 
frigidae  adhibeantur,  non  possunt  impedire.” 

Quamquam  infra,  dissertatione  progrediente, 
nonnullas  de  effectibus  aquae  frigidae  opiniones 
theoreticas  addere  mihi  in  animo  est,  tamen  res 
illa  hic  leviter  attingenda  est ; experientia  enim 
hoc  in  loco,  ut  saepe,  theoriae  repugnare  videtur. 
In  casibus  nuper  relatis,  ubi  calor  magnus  febrilis 
adest,  remedium  nostrum,  ut  ita  dicam,  habet 
vim  refrigerantem  et  sedativam  ; in  casu  vero 
modo  allato  vim  incitantem  habere  videtur  ; vim 


!)  De  Offic.  I,  24. 

2)  Erfahnmgen  uber  die  Anwendung  der  Kdlte . § 63. 


vitalem  excitat,  et  reactionem  in  cutis  systemate 
efficit.  Quae  quomodo  inter  se  conveniunt  ? Illud, 
quod  quidem  postea  accuratius  tractabitur , hic 
maxime  respiciendum  credo,  quomodo  methodus 
adhibeatur.  In  calore  adaucto  eam  ob  causam 
affusio  frigida  instituitur,  ut  refrigeratio  produ- 
catur; frigus  iteratim  et  diu  applicatur,  ut  calor 
superfluus  removeatur  et  temperatura  normalis 
restituatur;  quem  ad  finem  aegrotus  saepe  non 
detergitur  sed  madidus  restat,  ut  evaporatione 
frigus  gignatur.  In  casu  vero,  de  quo  sermo 
nuper  erat,  frigus  repentine  agens  irritamentum 
esse  volunt  ; quod  eo  efficere  student,  quod  brevi 
et  repentine  id  applicant  ; aegrotus  statiin  deter- 
gitur et  fricatur  ; non  nisi  primaria  igitur,  ut  ita 
dicam,  frigoris  vis  hic  consideranda  est.  Frigus 
autem  jam  secundum  Hippocratis  placita,  quae 
Brandis1)  noster  ingeniose  tractavit,  certis  finibus 
circumscriptis,  calorem  producit. 

Plurimi,  qui  balneorum  frigidorum  in  morbis 
usum  commendant,  scriptores,  ne  adhibeantur,  ubi 
vitia  organica  et  inflammationes  locales  partium 
internarum  adsunt,  admonent  ; quorum  citata  per- 
multa afferri  possunt,  pauca  tamen  sufficiant. 
Jam  Galenus 2):  ,,Ne  qui  balneantur  ullum  viscus 
imbecillum  habeant”  suadet.  Tloyer , defensor 
ille  %puxpoX8(j/oc; , passim  monet,  ne  in  iis,  qui 


!)  1.  c.  § 12.  13. 

2)  Metliod.  mcd.  Iit.  VIII,  cap.  3. 


balneis  frigidis  utantur,  viscera  sint  depravata. 
Lamarque x)  eodem  modo  loquitur.  Dr.  Guill. 
Wriglit*  2)  (qui,  ut  alio  jam  loco  dictum  est, 
Currie  praeceptor  quasi  fuit)  ,, quamquam,  inquit, 
haec  methodus  et  ah  aliis  et  a me  optimo  cum 
successu  adhibita  est,  tamen  caute  et  cum  judicio 
in  praxi  est  adhibenda.  In  omnibus  viscerum 
obstructionibus  balneum  frigidum  magnum  affert 
damnum  ; quod  si  in  illis  febribus,  in  quibus 
localem  febris  inflammationem  suspicari  licet, 
balneo  frigido  uteremur,  aegrotus  vitam  pericli- 
taretur et  medicus  famam  merito  perderet.  ” 
Currie 3)  etiam,  quae  de  hac  re  censuerit,  di- 
stincte proloquitur.  Frigoris  vim,  vacuarum  rerum 
ratione  habita,  irritantem  nominat;  irritatio  autem 
secundum  eum  e sensu,  qui  frigoris  applicatione 
afficitur,  exoritur  ; in  febribus,  cum  inflammatione 
locali  conjunctis,  calor  quidem  auctus  est,  qui  ut 
temperetur,  frigus  optimum  remedium  esse  vide- 
tur ; sed  in  ejusmodi  morbis  sensus  quoque  fri- 
gore (et  aliis  irritamentis)  facilius  afficitur,  ideoque 
eo  remedio  uti,  in  hoc  casu  periculosum  est. 
Saepe  igitur  accidit,  ut  frigus  in  morbis  inflam- 
matoriis imprudenter  adhibitum , sensu  irritato, 
cordis  et  arteriarum  motus  augeat,  nec  calori 

adaucto  temperet.  Sed  de  affusionibus  frigidis 
et  balneis  liic  sermo  est,  quaeque  dicta  sunt  non 
in  fomentationes  locales  cadunt. 

Secundum  Reuss  quoque  affusiones  frigidae 
in  inflammationibus  localibus  nocent  ; cujus  in 
scriptis  casus  relati  inveniuntur,  in  quibus,  quam- 
quam indicationes  hujus  methodi  adhibendae 
aderant,  affusiones  frigidae  tamen  frustra  adhibitae 
sunt  ; in  cadaveribus  viscerum  destructiones  in- 
ventae sunt.  Quod  si  quidem  contra  illa  alia 
afferuntur  observata,  in  quibus,  quamquam  in- 
flammatio localis  aderat,  affusiones  frigidae  cum 
bono  successu  applicatae  sunt1):  talis  tamen 
agendi  ratio  cum  periculo  semper  conjuncta  est; 
et  repetendum  hic  est,  ne  fines  methodi  novae, 
nondum  ab  omnibus  receptae,  nimis  audacter 
transgrediaris.  Remedium  novum  apud  medicos 
eo  citius  famam  et  fidem  perdit,  quo  pluribus  in 
morbis  salutare  esse  dicunt.  Longe  aliter  autem 
res  se  habet  in  nonnullis  affectionibus  localibus, 
quae  semper  concomitantur  febres  exanthematicas, 
et  symptomata  quasi  pathognomica  sunt,  ut  an- 
gina in  scarlatina,  catarrhus  in  morbillis,  de  quibus 
postea  in  singulis  morbis  describendis,  sermo  erit. 

Duo  sunt  symptomata,  quae  vel  ob  praeju- 
dicium aliquod  vel  ob  experientiam  impedire  vulgo 
putantur,  ne  frigus  neve,  quod  hic  in  censum 
venit,  affusio  frigida  adhibeatur,  diarrhoea  scilicet 


*)  cf.  Dr.  Stock  011  the  effect  of  cohi  cet.  p.  58 — 72. 

et  ptyalismus,  isque  prae  ceteris  qui  mercurio 
adhibito  promoyetur. 

Quodsi  diarrhoeae  causa  proxima  est  in- 
flammatio vel  vitium  organicum  ; quae  modo  supra 
diximus,  huc  quoque  pertinent : sin  diarrhoea  est 
solummodo  symptomatica,  ut  in  febribus  saepis- 
sime occurrit,  si  non  est  nisi  totius  morbi  signum: 
quo  minus  affusiones  frigidae  adhibeantur,  impe- 
dire non  debet  ; quod  quidem  permulta  observa- 
tiones demonstrant.  Dr.  Mylius  } medicus  St. 
Petropolitanus,  qui,  quamquam  non  semper  certis 
indicationibus  ductus,  nostra  methodo  in  extenso 
optimo  cum  successu  usus  est,  aegrotos,  in  noso- 
comio navali  affusionibus  frigidis  curatos,  in  qui- 
bus XXXIII  erant,  qui  typho  cum  diarrhoea 
larga  conjuncto  laboraverant,  literis  consignavit. 
Dr.  Antonio  Gomez,  medicus  Lusitanicus  casum 
narrat,  ubi  dysenteria  vehemens,  quo  minus  affu- 
sio frigida  adhiberetur,  non  impedivit ; aegrotus 
convaluit.  — Frohlich  similes  casus  permultos 
passim  narrat. 

Diarrhoeam  affusionibus  frigidis  saepe  sup- 
primi, observata  nos  docent  ; quod  quidem  patho- 
logia  facile  explicatur.  Pathologi  enim  docent, 
esse  sympathiam  inter  cutem  externam  et  super- 
ficiem internam  intestinorum,  quod  experientia 
comprobat  ; utriusque  systematis  functiones  mutua 
vi  inter  se  sunt  conjunctae,  et  haec  per  illam 
coercetur.  Quodsi  igitur  cutis  functio  affusionibus 
frigidis  excitatur,  si  sudor  prorumpit,  (quod  semper 

fieri,  omnes,  qui  remedium  nostrum  in  morbis 
adhibuerunt,  observant):  secundum  principia  ge- 
neralia intestinorum  functio  circumscribitur  ; se- 
cretio autem  in  intestinis  suppressa  minus  damni 
afferre  potest,  quod  statim  secretio  vicaria,  sudor 
scilicet,  exstat.  — Criticam  quidem  diarrhoeam, 
nemo  profecto  est,  qui  supprimere  velit;  in 
diarrhoea  autem  critica  symptomata  illa  pessima, 
calor  mordax,  cutis  sicca  cetera  adesse  non  solent. 
Quid  multa  ? ubi  crisis  adest,  deest  remedii  he- 
roici adhibendi  indicatio. 

Permulti  aquam  frigidam  externe  applicatam, 
dum  mercurii  praeparata  porriguntur,  rem  peri- 
culosissimam censent.  Certum  videtur,  unum  esse, 
quod  tali  agendi  rationi  objici  possit,  frigore 
scilicet  mercurium  quasi  impelli,  ut  in  glandulas 
salivares  specifice  agat  ; quod  quidem  John  Hun- 
/er1)  negat,  nil  mali  inde  sequi,  ut  aegrotus, 
dum  mercurio  utitur,  frigori  exponantur,  conten- 
dens. — Dr.  Silden  et  Whithead 2)  adnotant : 
,,Nil  mali  observatum  est  post  calomelis  usum, 
conjunctum  cum  aquae  frigidae  affusione,  nec 
salivatio  exstitit  quamquam  alvus  saepe  tarda.” 
Dr.  Rush 3)  cum  simili  effectu  experimenta  in- 
stituit. 


1)  Treatice  on  Lues.  p.  33!) — 349. 

2)  Account  of  the  yellow  fever  of  1S01  at  Norfolk  in 
Virginia,  cf.  Dr.  Stock  1.  c.  p.  52. 

3)  On  yellow  fever. 


79 


Dr.  Cur  ' rie *)  aegrotum  tetano  laborantem 
affusionibus  frigidis  curavit  ; quum  autem  aegrotus 
in  balneum  frigidum  praecipitaretur,  salivatio  ob 
mercurii  usum  aderat ; non  autem  salivatio  subito 
supprimebatur,  sed  sensim  sensimque  diminue- 
batur, demum  omnino  cessit,  neque  ista  mala  sunt 
secuta,  quae  a John  Sylvester  et  Dr.  Dobson  de- 
scribuntur. — Idem  enarrat  febris  historiam, 
quae  in  eo  nosocomii  cubiculo,  in  quo  feminae 
syphiliticae,  mercurio  quidem,  tractabantur,  maxime 
grassabatur.  Methodus  nova  in  illas  aegrotas 
optimo  cum  successu  adhibita  est ; in  uno  casu 
ob  copiosam  salivationem  affusio  frigida  non  in- 
stituta est,  ,,nam  tum  temporis,  Currie  addit, 
salivationem  aquae  frigidae  usui  omnino  non  con- 
trariam esse,  cognitum  nondum  habui.”  Nagle, 
medicus  militaris  navalis,  quam  bono  cum  suc- 
cessu febrem  in  India  Occidentali  curaverit  de- 
scribens, se  calomel  uti  cathartico  saepissime 
usum  esse,  hocque  remedio  salivationem  se  pro- 
movisse, narrat  ; ,,nec  tamen  in  hoc  casu,  inquit, 
unquam,  si  calor  febrilis  aderat,  frigidam  adhibere 
affusionem  haesitavi,  nec  unquam  hanc  methodum 
adhibitam  mali  quid  secutum  observavi. 

Sunt  igitur  auctores  et  facta,  quae  mercurii 
usum  et  salivationem  eo  productam  aquae  frigi- 
dae adhibendae  non  contraria  esse  demonstrent  ; 
in  alteram  partem  autem  plures  etiam  afferuntur 


x)  Meilical  reports  cet.  Uebersetzung,  p.  294. 


observationes,  quae  ejusmodi  agendi  rationis  in- 
faustissimos praebeant  effectus.  Quae  quidem 
discrepantia  videntur,  non  autem  profecto  sunt, 
nam  diversi  illi  eventus  optime  inter  se  conve- 
niunt. Omnia  in  eo  vertuntur,  ut  indicationes 
supra  memoratae  accurate  respiciantur  ; cutis  enim 
madida  methodo  frigidae  contraindicat,  si  eodem 
tempore  mercurius  adhibetur,  contraindicatio  illa 
augetur;  sin  cutis  sicca,  ardens,  si  symptomata 
supra  allata  adsunt,  mercurii  usus,  quo  minus 
affusiones  adhibeantur  non  impedit.  Salivationem 
frigoris  applicatione  subito  saepe  supprimi,  negari 
non  potest,  secretionem  subito  suppressam  magnum 
saepe  afferre  periculum,  neminem  fugit  : sed  affu- 
siones frigidas  in  primis  id  efficere,  ut  sudor 
largus  promoveatur,  cognitum  habemus.  Nonne 
sudor  ille  salivationis  subito  suppressae  sequelas 
periculosas  avertere  potest,  praesertim,  quum  inter 
omnes  fere  constet,  mercurium  maxime  per  cutem 
e corpore  elabi. 

Quodsi  virium  statum  respicias,  quarum  in 
remedio  tam  heroico  adhibendo  maxima  ratio 
habenda  est;  vires  exhaustae  sane  contraindicant  : 
considerandum  tamen  est  in  tali  virium  statu  alia 
quoque  symptomata  adesse,  quae,  ne  methodus 
adhibeatur,  interdicant ; nam,  si  talis  virium  status 
adest,  temperatura  supra  normam  adaucta  via 
invenitur.  In  illis  casibus,  supra  citatis,  ubi  in 
sudore  profuso  aqua  frigida  adhibebatur,  ut  effectus 
primarius  vel  excitans  produceretur ; virium  status 

certo  is  erat,  ut  organismus  reagere  posset  et  ad 
calorem  producendum  vigeret.  Exempla  plura1) 
adsunt,  in  quibus  remedium  nostrum  uti  reme- 
dium ultimum  cum  optimo  successu  adhibitum 
sit  ; semper  autem  fuit  ambiguum,  quum  in  tali- 
bus casibus  de  virium  statu  recte  judicare  diffi- 
cillimum sit. 


*)  Cura,  quam  Harder  iu  ultimo  anginae  membranaceae 
stadio,  cum  optimo  successu  instituit,  huc  pertinet. 
Myl  ius  etiam  in  nonnullis  casibus  desperatissimis 
illo  remedio  vitam  servavit.  Cf.  etiam  Brandis  1.  c. 
§ (51.  — Alii  contra  sine  effectu  in  tali  rerum  statu 
affusiones  adhibuerunt;  alii  non  nisi  omnibus  aliis 
remediis  frustra  tentatis  ad  methodum  Currieanam 
confugerunt. 


c> 


82 


METHODIS  Etf  TYPHO  ET  IS 
FEBRIBUS  EXASTHEMATICIS 
ADHIBESDA. 

Cum  in  universum  nunc,  quando  in  morbis 
febrilibus  methodus  Currieana  adhibenda  sit  et 
quando  non,  expositum  sit  : dicere  restat,  quando 
in  singulis  morbis  adhibenda  sit.  Quae  supra  dicta 
sunt,  ad  omnes  fere  febres  pertinent,  sed  in  qua- 
que iterum  propria  occurrunt  symptomata,  de 
quibus  nonnihil  addendum  videtur.  In  permultis 
morbis  acutis  methodo  nostra,  majori  aut  minori 
cum  effectu,  usi  sunt;  quas  observationes  omnes 
colligere  et  illustrare,  volumina  impleret;  hic 
sufliciat,  prae  ceteris  de  febribus  typhosis  et 
exanthematicis,  scarlatina,  morbillis  et  variolis  loqui. 
— Indicationibus  generalibus  jam  illustratis,  ad 
quas  semper  referendum  est,  haec  mihi  modo 
sunt  afferenda. 

Dr.  Wright  et  Dr.  Cu  rrie  prima  affusionum 
frigidarum  experimenta  in  aegrotis  typho  labo- 
rantibus, instituerunt,  idem  Brandis.  Nunc  fere 
ab  omnibus  medicis  in  typho  frigus  externe  ad- 
hibetur, quamquam  lavationes  et  affusiones  frigidae 
nondum  ab  omnibus  receptae  sunt  ; in  typho 
autem,  nonnullis  exceptis,  regimen  frigidum  opti- 
mum esse,  innumerae  observationes  demonstrant. 

Omnia  quidem  de  indicationibus  supra  dicta 
ad  hunc  morbum  tam  stricte  pertinent,  ut  addere 

quidquam  vix  restet ; sed  illud  adhuc  tangendum 
videtur,  in  quonam  stadio  affusiones  frigidae 
maxime  indicatae  sint,  in  quonam  stadio  optimum 
habeant  effectum  ? Cui  quaestioni  supra  dicta 
optime  respondent;  in  eo  scilicet  stadio,  in  quo 
calor  maximus  est,  pulsns  celer,  cutis  sicca  ardens, 
deliria,  capitis  dolores,  sitis  magna  adsunt,  vires 
adhuc  exorbitantes  ; quae  autem  in  principio 
adesse  solent,  horroribus  febrilibus  finitis,  quando 
calor  non  jam  horripilationibus  intercipitur,  sed 
continua  esse  incipit  ; qua  de  re  plurimae  ob- 
servationes consentiunt ; nonnulli  quidem  medici 
in  illo  stadio  solo  affusiones  frigidas  adhiben- 
das volunt  ; sed  permulta  facta  demonstrant  in 
aliis  etiam  stadiis,  dummodo  symptomata  allata, 
imprimis  autem  temperatura  adaucta,  adsint,  re- 
medium nostrum  auxilium  praestare.  Illud  autem 
constat,  quo  citius  affusiones  adhibeatur,  eo 
celerius  et  distinctius  prodesse  ; in  morbi  acme 
adhibitae  morbum  quasi  rescindunt,  impetum 
vehementem  certe  mitigant ; sin  vero,  ut  verbis 
Currieanis  utar,  jam  symptomatum  mala  catenatio 
adest,  convalescentia  multo  lentius  progreditur. 

Currie1)  plures  casus  narrat,  in  quibus 
omnibus  affusiones  sed  variis  temporibus  adhibe- 
bantur cum  eo  effectu,  quem  memoravimus.  ReusSj 
Frohlich 2)  similes  casus  narrant,  qui  omnes 


*)  Med.  Repert.  etc.  cap.  V. 

2)  1.  c.  p.  15.  16.  17.  33  al. 

eadem  probant.  Sufficiat  duos  casus  hic  accu- 
ratius describere,  ut,  cujus  sit  momenti,  quando 
remedium  adhibeatur,  appareat. 

Miles  typho  correptus  secundo  morbi  die 
medico  tractandus  traditus  est.  Thermometron 
indicavit  temp.  105°,  pulsus  fortis,  120  minutum 
micavit;  capitis  et  dorsi  dolores  vehementes; 
cetera  typhi  symptomata  omnia  aderant.  Aegroto, 
vestibus  exutis,  duae  aquae  temperatura  60°  situlae 
superinfusae  sunt  ; qua  affusione  finita  aegrotus 
deterior  in  lectum  transportatus,  capitis  et  dorsi 
dolores  evanuisse,  confirmat.  Temperatura  corporis 
et  pulsus  nunc  normalis.  Somnus  sequebatur  to- 
tumque corpus  leni  sudore  madefactum  erat.  Die 
sequenti  aegrotus  expergefactus  bene  se  habebat, 
si  excipias,  quod  languidus  adhuc  erat.  Ejusmodi 
casus  perplures  exstant.  • — Contra  alii  narrantur, 
ubi,  morbo  jam  diutius  durante,  aqua  frigida  de- 
mum usi  sunt. 

Scriba  typho  infectus  est.  Medicus  duo- 
decimo demum  morbi  die  in  auxilium  vocabatur. 
Aegrotus,  delirans,  collapsus  in  lecti  parte  infe- 
riore jacebat,  rerum  circumdantium  nil  sentiens. 
Pulsus  debilis,  celerrimus,  ut  vix  percipi  posset. 
Petechiae  in  toto  corpore  apparebant;  diarrhoea, 
urinae  excretio  involuntaria.  Medicus  ipse  de 
aegroti  vita  desperavit ; attamen  respiratio  adhuc 
satis  libera,  singultus  non  valde  vehemens  et, 
quod  optimum  medico  visum  est,  calor  continuus 
supra  temperaturam  normalem  adauctus.  Ob  vires 

languentes  aegrotus  e lecto  transportari  non  poterat 
ideoque  corporis  superficies  aqua  frigida  cum  aceto 
lavabatur  ; simul  mixtura  sedativa  praescribebatur, 
ut  diarrhoea  diminueretur,  pro  diaeta  jusculum  e 
carne  praeparatum  dabatur.  Calor,  quamquam 
magnus,  tamen  non  semper  idem;  in  quaque 
autem  caloris  acerbatione  lavationes  frigidae  ad- 
hibebantur, quod  per  nycthemerum  octies  factum 
est;  quotiescunque  autem  lavatio  instituebatur, 
febris  remissio  destincte  observabatur  et  somnus 
sequebatur.  XLA  III  horis  praeterlapsis  consci- 
entia rediit  et  excretiones  involuntariae  cessarunt ; 
post  octo  dies  convalescentia  certa. 

Marschall,1)  medicus  militaris,  typhum  affu- 
sionibus frigidis  felicissime  curavit,  sed  quoad 
tempus,  quo  adhibebantur  affusiones,  similes  fecit 
observationes.  Novem  aegrotis  typho  laboranti- 
bus inter  primum  et  quintum  morbi  diem  aquam 
frigidam  affundebat  ; intra  tres  dies  omnes  con- 
valuerunt. Alii  sex,  quorum  febris  jam  per  sex 
vel  decem  dies  duraverat,  eodem  modo  tracta- 
bantur ; tres,  quotiescunque  aqua  e superiore 
affundebatur,  manifesto  melius  se  habebant,  sed 
lentius  convaluerunt  ; alii  tres  cum  symptomatum 
levatione  quidem  eodem  modo  tractabantur,  sed 
morbi  decursus  erat  consuetus  ; discrimen  temporis 
igitur  fuit  manifestum.  Alii  aegroto  decimo  sexto 
morbi  die  affundebatur  aqua  ; calor  post  refrige- 


J)  cf.  Frohlich  1.  c.  p.  33. 

rationem  difficile  restituebatur  et  convalescentia 
tres  menses  duravit  ; qui  casus  principia  a Currie 
proposita  affirmat:  affusiones  in  prima  morbi 
periodo,  ubi  calor  maximus,  pulsus  celerrimus, 
cum  securitate  et  utilitate  adhiberi  posse ; sin 
jam  calore  abnormi,  qui  praecederit,  et  febri 
vehementi,  in  omnibus  partibus  symptomatum 
catenatio  exstiterit  et  debilitas  vera  adsit,  me- 
thodum incertam,  quin  etiam  cum  vitae  periculo 
saepe  conjunctam  esse. 

Exanthema  vero,  quod  in  typho  observatur, 
non  linquam  contraindicatio  fuit  ; affusionibus  in- 
stitutis distinctius  saepe  apparet ; saepe  etiam 
evanescit  nec  mali  quid  sequitur.  Ceterum  nullo 
in  morbo  methodus  Currieana  tanti  fuit  successus, 
quanti  in  typho,  et  observationes  sunt  fere  in- 
numerae. 

Non  prorsus  eodem  modo  sese  habent  febres 
exanthematicae  ; nam  methodus  Currieana  uti  re- 
medium in  primis  in  scarlatina  et  in  morbillis  a 
multis  repudiatur.  Calida  quidem,  quam  dicunt, 
methodus,  quae,  excitantibus  scilicet  et  diapho- 
reticis remediis  omnis  generis,  eruptionem  pro- 
moveat, tota  fere  nunc  relicta  est;  attamen  calorem 
febrilem  aqua  frigida  externe  adhibita  immediate 
temperare,  permultis  adhuc  res  periculosissima 
videtur.  Illud  maxime  timetur,  ne  exanthema 
fugax,  sunt  scarlatina  et  morbilli,  ea  methodo 
repellatur.  Quod  autem  timendum  non  esse,  ex- 
perientia iterum  atque  iterum  demonstrat ; per 

se  quidem  intelligituj;,  indicationes  supra  expo- 
sitas semper  accurate  esse  considerandas ; alioquin 
non  inultum  boni  ab  affusionibus  frigidis  ex- 
spectari potest. 

Exanthemata  sunt  morbi  febriles,  sed  eruptio 
est  symptoma  principale  ideoque  cutis  imprimis 
morbi  sedes , certe  quoad  phaenomena  ; febris 
autem  et  eruptio  circumscribuntur.  Omnes  fere 
in  eo  consentiunt,  contagium  a corpore  excipi 
eoque  aegritudinem  et  febrem  produci  ; cutis  vero 
crisis  quasi  partes  suscipit  et  quo  citius  et  per- 
fectius eruptio  prorumpit,  eo  melior  prognosis.  — 
Omnia  igitur  in  eo  vertuntur,  ut  cutis  status 
exanthemati  formando  aptissimus  sit;  experientia 
autem  docet,  cutem  nec  nimis  frigidam  nec  nimis 
calidam  eruptioni  convenire  ; medici  igitur  est, 
cutis  temperaturam  moderari.  Si  cutis  frigida 
est,  remedia  excitantia  certo  indicantur;  si  cutis 
temperatura  parum  aucta,  remedia  leniter  refri- 
gerantia, aer  frigidus  cet.  sufficiunt ; sin  cutis  tempe- 
ratura maxima1)  aliaque  symptomata,  uti  solent, 
simul  vehementia  adsunt,  remedia  illa  non  suffi- 
ciunt atque  in  hoc  ipso  casu  methodus  Currieana 
maxime  indicata,  qua  et  eruptio  promovetur  et 
febris,  quamquam  exanthema  adest,  mitigatur  nec 
exanthema  repellitur  ; quod  quidem  omnes  demon- 
strationes theoreticae  satis  probare  nequeunt,  facta 

2)  Observationes  in  eo  consentiunt,  in  febre  scarlatina 
calorem  maximum  esse.  cf.  Frohlich  1.  c.  p.  158. 
— Curri  e Vol.  II. 

vero  probant.  Observationum  autem  thesaurus 
tam  locuples  est,  ut  longum  sit  omnes  citare; 
exempla  maxime  probantia  in  libro  a Frohlich  x) 
edito  inveniuntur.  Reuss  similes  habet  casus  ; in 
omnibus  affusiones  frigidae  instituebantur  eo  ipso 
tempore,  quo  eruptio  in  cute  erat,  quae  omnino 
non  repellebatur,  sed  quavis  affusione  finita  di- 
stinctius apparebat.  — Jam  Dr.  Heberdeen* 2 3) 
lianc  proponit  quaestionem  : „Plures  aegroti,  in- 
quit, qui  febre  exanthematica  laborantes  per  plures 
dies  extra  lectum  versati  erant,  semper  observa- 
runt, eruptionem  intentiorem  esse  extra  lectum  et 
in  aere  frigido,  palescere  autem  in  lecto  et  in 
aere  calido.  Num  experientiae  est,  an  hypothesis, 
eruptionem  calore  majori  cum  vi  propelli?” 

Dr.  Culi en'* ) de  hac  re  hoc  modo  judicat: 

Plurimi  medici,  inquit,  morbis  exanthematicis 
frigus  non  convenire  putarunt  ideoque  necesse 
esse,  corpus  diligenter  tegeretur,  ut  eo  calor  ex- 
ternus augeretur.  Nunc  autem  scimus,  istam 
opinionem  falsam  esse,  in  universum  damnum 
afferri,  si  externus  corporis  calor  augeatur,  et 
nonnullas  eruptiones  non  solum  frigoris  applica- 
tionem admittere,  sed  etiam  postulare.” 

x)  1.  c.  p.  116.  153.  160.  162.  174.  187.  265.  266.  198. 

199.  cf.  Hufeland’s  Journal  der  prakt.  Heilkunde. 

Vol.  LV.  Supplementstiick  p.  17.  18.  29. 

2)  Transact.  med. 

3)  First  Lines.  Sect.  728. 

Dr.  Stock  *)  medicamentis  stimulantibus  et 
temperatura  adaucta  eruptionem  miliarium  quidem 
produci  posse  putat  ; hanc  autem  nullo  modo 
nec  salutarem  nec  criticam  esse  ; eruptionem  enim 
vero  criticam  temperatura  diminuta  non  modo 
non  repelli,  sed  imo  ad  maturitatem  perferri; 
cujus  rei  exempla  laudat.  Aegrota  quaedam 
sexto  graviditatis  mense  febre  velieinente  correpta 
est,  quae  undecimo  die  abortum  producebat. 
Morbi  initio  aegrota  eruptione  miliarium  copiosa 
laborabat,  quum  in  lecto  et  in  cubiculo  valde 
calido  versata  fuisset.  Potus  frigidi  usus  et  aer 
frigidus  admissus  eruptionem  fugarunt.  Decimo 
octavo  morbi  die  alia  eruptio,  quae  omnia  signa 
eruptionis  criticae  prae  se  ferebat  et  ab  eruptione 
miliarium  longe  discrepans  erat,  in  frigidissima  cor- 
poris parte,  in  cruribus  et  parte  externa  brachio- 
rum, quae  extra  lodicem  et  aeri  frigido  permeanti 
sernper  exposita  fuerat,  apparuit;  in  ea  corporis 
parte,  quae  stragulis  optime  tecta  fuerat,  nulla 
observata  est  eruptio.*  2) 

Eruptionem , quae  jam  evanuit  affusionibus 
frigidis  saepe  modo  quasi  miraculoso  iterum  re- 
vocari, permultis  observationibus  probatur  ; libri 
supra  citati  exempla  praebent  ; casus  valde  me- 
moratu dignus  a Brandis3)  narratur. 

A)  On  tlie  effect  of  cold.  p.  107. 

2)  White  on  management  of  Lying-in  Women.  p.  244-272. 

3th  edit. 

3)  Erfahrung  uber  Anwendung  der  Ii  dite.  § 61. 

Angina,  quae  est  scarlatinae  symptoma  pa- 
thognomicum , ceteris  symptomatibus  indicantibus 
non  contraindicat.  1 ) 

Morbillorum  decursus  plerumque  lenis  eorum- 
que  natura  benigna  esse  solet  atque  raro  opus 
est,  ut  affusiones  frigidae  in  illis  tractandis,  prae- 
sertim quum  in  morbillis  temperatura  parum  tan- 
tum plerumque  aucta  sit,  adhibeantur.  Quodsi 
autem  symptomata  gravia  sequuntur,  si  indica- 
tiones supra  notatae  adsunt,  tunc  morbillis  quoque 
methodus  Currieana  convenit.  Currie , Reuss, 
Frohlich  al.  observationes  praebuerunt. 2)  Unum 
autem  symptoma  in  morbillis  adest,  quod  ilii 
agendi  rationi  contrarium  esse  videtur,  viae  sci- 
licet respiratoriae  affectae ; catarrhus  morbillos 
fere  semper  comitatur  ; catarrhus  autem,  uti  multi 
quidem  putant,  frigus  non  bene  fert ; quae  opinio 
permultis  observationibus  lide  dignis  refutatur. 
Plures  enim  medici,  ut  in  catarrho  et  in  ipsa  via- 
rum respirationis  inflammatione  regimen  frigidum 
cum  bono  successu  adhiberi  possit,  contendunt.3) 

2)  Observationes  inveniuntur.  JIufelanJs  Journal  etc . 
Yol.  LV.  Supplementstuck  p.  20.  31.  32.  — Froli- 
licli  1.  c.  p.  187.  193.  — Reuss , JVesen  der  Exan- 
theme.  1 r Theil.  p.  315.  311).  — Abhandlungen  der 
St.  Petersburger  Aerzte.  le  Sammlung.  p.  126. 

2)  cf.  lirandis  1.  c.  § 60.  — Dr.  Stock  1.  c.  p.  86-88. 

3)  cf.  Dr.  Paskal  Joseph  Terro , votu  Gebrauche  der 
k ait  en  Bdder,  Wien  1781.  p.  254  ss.  ubi  plures 
citantur  auctores.  — Dr.  Beddoes’s  Ilygieia.  Vol.  II. 
p.  74  squ.  — Dr.  Kinglake  in  Medie,  and  Physical 
Journal.  Vol.  IX.  p.  519.  — lirandis  1.  c.  § 44.  45. 

— Tum  autem  catarrhus  in  morbillis,  siquidem 
vehemens  est,  quin  etiam  inflammatorius,  est 
symptoma  pathognomicum  morbi,  est  totius  af- 
fectionis signum  ideoque  simul  cum  toto  morbo, 
quod  ad  vehementiae  gradum  pertinet,  et  augetur 
et  diminuitur. 

In  variolis  tractandis  methodus  illa  frigida 
medicis  jam  diu  nota  erat,  cujus  rei  in  parte 
historica  hujus  disputatiunculae  mentionem  feci- 
mus.1) Ubi  eruptionis  febris  in  variolis  distincte 
dignoscitur  et  aere  frigido  admisso  non  satis 
temperari  potest,  affusiones  frigidas  secund  um 
Currie  2)  secure  et  confidenter  in  auxilium  vocare 
licet;  quae  tamen,  uti  semper,  secundum  caloris 
gradus  et  aegroti  sensum  adhibendae  sunt  ; in 
variolis  vero  confluentibus,  eruptione  finita,  quin 
cum  fructu  adhibeantur,  Currie  dubitat.  Reuss  t}) 
autem  totam  de  febribus  exanthematicis  theoriam 
suam  in  ipsis  variolis  confluentibus  methodo  fri- 
gida feliciter  tractatis  fundavit.  Ante  omnes 
autem  Brandis 4)  hic  nominandus,  qui  in  casu 
desperatissimo  optimum  observavit  ejus  remedii 


qui  Hippocratem  et  Tossi  a Serra  (De  nova  qua- 
dam peripneumoniae  curandae  ratione.  Venet.  1018. 
4.)  alios  citat. 

1)  cf.  Frohlich  1.  c.  p.  28  ss.  qui  plures  citat  auctores, 
cf.  porro  Dr.  Stock  1.  c.  p.  82.  83. 

2)  Med.  Rep.  cet.  Uebersetzung.  p.  51. 

3)  Wesen  der  Exantheme  cet.  Ir  Theil.  p.  10-14. 

4)  1.  c.  § 50. 

effectum.  Commendat  affusiones  frigidas  in  ipsis 
variolis  nigris  et  gangraenosis  ; indicationes  im- 
primis nominat  statum  vere  typhosum,  cerebri 
gravem  affectionem ; ne  adsit  tamen  vera  debilitas, 
ne  symptomata  illa  spasmodica  quasi  sint,  sed  magis 
vegetatione  lenta  gignantur,  necesse  esse. 

Omnes  autem  febres,  ad  quas  curandas  me- 
thodo nostra  usi  sunt,  singulatim  disquirere,  fines 
hujus  <1  isputatiunculae  non  patiuntur.  Secundum 
Currie  x)  et  inprimis  secundum  Reuss  2)  affusiones 
frigid  ae  optimum  praebent  remedium,  ut  contagium 
supprimatur  ; aegroti  hoc  modo  curati  difficilius 
contagium  propagant.  Hildenbrand 3)  frigus  et 
aquam  frigidam  remedia  specifica  contra  conta- 
gionem nominat.  Remedium  nostrum  igitur  contra 
omnes  febres  contagiosas  et  febres  exanthematicas 
cum  fructu  adhiberi  potest.4)  In  febre  flava  me- 
thodus Currieana  cum  optimo  successu  saepe  ad- 
hibita est,5)  non  secus  in  peste;  plures  observationes 
jam  supra  memoravi,  ubi  aegroti  peste  infecti 
natura  ducti  illo  remedio  vitam  sibi  servarint ; 
nec  desunt  medici,  qui  principiis  ducti  hoc 

*)  Med.  Rep.  cet.  Uebersetzimg.  p.  11.  12. 

2)  Passim  in  toto  opere  de  febribus  exanthematicis. 

3)  In  libro  de  typho  contagioso. 

4)  Nasse,  quem  praeceptorem  maxime  semper  colendum 
veneror,  omnes  morbos  contagiosos  cum  exanthemate 
conjunctos  suspicatur. 

5)  Rush,  on  yellow  fever.  p.  209*235.  287.  et  Inquiries. 
Vol.  IV.  p.  91.  — Currie  1.  c.  p.  341-346. 

modo  morbum  illum  curaverint. ] ) Felicissimum 
huj  us  methodi  successum  medici  Russici  in  febri 
pestilentiali , quae  anno  MDCCCXXIX  Varnae 
grassabatur,  observarunt.* 2)  Calor  abnormis  et 
cerebri  affectio  vehemens  indicationes  erant  pri- 
mariae. 


*)  Dr.  Stock  1.  c.  p.  97.  98.  — Currie  1.  c.  p.  195-197. 

2)  Vermischte  Abbandlungen  aus  dem  Gebiete  der  Heil- 
lainde  voji  einer  Gesellschcift  praHischer  Aerzte  in 
St.  Petersburg.  5e  Sammlung.  p.  159  ss. 

ailOHOnO  METHODUS  ADHIBENDA  ? 

Maximi  quidem  est  momenti  scire,  quando 
methodus  adhibeatur ; sed  multum  etiam  ex  eo 
pendet,  quomodo  adhibeatur.  Diverso  autem  modo 
ad  diversum  finem  adhibita  est  et  a medicis  aliis 
alio  modo  ad  eundem  finem.  — Tres  plerumque 
adhibentur  modi  : lavatio , immersio  vel  balneum 
et  affusio.  Currie,  Frohlich,  Reuss  alii  omnibus 
tribus  modis  usi  sunt.1) 

Dr.  Horn2)  tr  es  methodi  adhibendae  modos 
hoc  modo  describit : 

I.  Modus  primus  eo  consistit,  ut  aegrotus 
prima  vel  tertia  quaque  hora  totum  corpus  aqua 
frigida  mera  vel  aceto  commixta  lavetur  ; quocum 
fomentationes  frigidae  in  capite  possunt  conjungi. 

II.  Modus  frigidior  eo  consistit,  ut  aegrotus 
humeris  tenus  in  alveum  aqua  tepida  repletum 
ponatur;  tum  situla  aquae  frigidissimae  e magna 
altitudine  quinque  vel  sex  portionibus  capiti  super- 
infunditur. Plerumque  sufficit,  hoc  semel  per  diem 
fieri;  nonnunquam  autem  repetatur  necesse  est. 

III.  Gradus  veheinentissimus.  Aegroto  in 
alveo  vacuo  posito,  aqua  frigidissima  perfunditur. 

J)  Tloyer  proprium  refrigerationis  modum 

memorat;  vasa  scilicet,  aqua  frigida  repleta,  in  aegroti 
cubiculo  ponuntur  et  aqua  ex  altero  vase  in  alterum 
funditur,  quo  frigus  producitur. 

2)  Erfahrungen  iiber  die  Heilung  des  cinsteclcenden 
Nerven-  und  Lazarethfiebers  u.  s.  iv.  Berlin  1814. 

Operatione  finita  corpus  detergitur  nec  secundum 
Horn  mali  quid  sequitur,  si  aegrotus  madidus 
in  lectum  transportatur. 

Reuss1)  quinque  frigoris  gradus  nominat: 

I.  Aer  frigidus. 

If.  Caput,  facies  et  bracilia  aqua  frigida 
lavantur. 

III.  Totum  corpus  spongiis  madefactis  lava- 
tur, quae  methodus  secundum  Reuss  in  plurimis 
casibus  adhibenda  est. 

IV.  T otuin  corpus  vel  singulae  corporis 
partes  nive  vel  glacie  fricantur. 

V.  Affusio  Currieana  proprie  sic  dicta. 

Lavatio  spongiis  madefactis  vel  aqua  mera 
vel  cum  aceto  commixta  instituitur  ; qua  methodo 
calor  superfluus  facile  removetur,  quum  aquae 
evaporatione  frigus  non  exiguum  gignatur.  2)  • — • 
Halin  eam  methodum  maximo  cum  successu  ad- 
hibuit, ut  in  parte  historica  jam  dictum  est.  — 
Currie3)  lavationem  tum  commendat,  si  forte 
affusio  et  balneum  timentur;  porro  si  pulmones 
afficiuntur  et  timendum  est,  ne  respiratio  frigore 
repentine  applicato  supprimatur  ; in  febri  hectica, 
si  vires  jam  languescunt  et  in  similibus  casibus. 
Si  symptomata  non  vehementia,  lavatio  certe 
sufficit. 


*)  JFesen  der  Excintheme.  1 r Theil.  § 154  ss. 

2)  cf.  Currie  1.  c.  p.  68,  — Dr.  Stock  1.  c.  p.  94. 

3)  1.  c.  cap.  X. 

Immersio  et  affusio  a multis  commiscue  ad- 
hibentur. Immersio  temperaturam  diutius  plerum- 
que diminuit,  quum  aquae  applicatio  diutius  duret; 
affusio  autem  majorem  in  organismo  gignit  reactio- 
nem ; in  statu,  quem  dicunt,  typhoso  affusio 
remedium  est  quasi  specificum,  vim  nerveam  miro 
modo  excitat,  systema  arteriosum  simul  moderat; 
quo  magis  igitur  cerebri  vita  afficitur,  eo  confi- 
dentius, si  quidem  ceterae  indicationes  adsunt, 
affusiones  adhiberi  possunt.  Immersio  ceterum 
aeque  ac  affusio,  si  symptomata  gravia  supra 
memorata  adsunt,  optime  convenit.  x)  Frolilich* 2) 
et  immersionem  et  affusionem  quidem  laudat, 
immersionem  tamen  et  balneum  eo  praefert,  quod 
aegroti  non  tam  exterrentur  quam  affusione.  Dili- 
genter autem,  quid  affusio  efficiat,  considerantibus 
apparet,  aegrotos  somnolentia  obrutos  aut  deli- 
rantes, sui  non  conscios,  nullo  remedio  tam  subito 
recreari  posse,  quam  aqua  frigida  repentine  ad- 
hibita eaque  de  causa  Currie  non  injuria  affu- 
sionum vim  conquassantem  tanti  aestimat.  Ejus- 
modi sunt  ii  casus,  ubi  frigoris  vis  incitans  desi- 
deratur, quod  jam  supra  commemoravimus  ; quo 
in  loco  magni  est  momenti,  affusione  finita  ae- 
grotos mox  detergi  et  fricari. 

Medici  autem  alii  alio  modo  immersionem 
et  affusionem  instituerunt ; effectus  tamen  semper 


x)  cf.  Frolilich  1.  c.  p.  279  ss. 

2)  ibid.  p.  277. 

fere  idem  observatus  est.  Frohlich  plerumque 
aegrotos,  vestibus  exutis,  in  balneum  immersit. 
Currie  aegrotos  in  alveo  positos,  aqua  perfusit ; 
operatione  finita  corpus  detergitur,  et  aegrotus 
in  lectum  transportatur. 

Dr.  Kolbany1)  aegrotos  in  alveo,  aqua  tepida 
vel  frigida  repleto  positos  aqua  frigidissima 
perfundit.  Dr.  Horn2 3)  similem  methodum  secutus 
est.  Dr.  Pittschaft tum  solummodo  affusiones 
frigidas  lavationibus  praeferendas  putat,  si  aegrotus 
typhosus,  stupidus  quasi  sensu  privatus  jacet,  si 
cutis  est  maxime  sicca  et  ardens,  et  fomentationes 
frigidissimae  capiti  applicatae  conscientiam  reddere 
nequeunt.  — Affusiones  ab  eo  secundum  Currie 
instituuntur , sed  antea  totum  corpus  frigida  ab- 
luitur et  fomentationes  in  caput  applicantur. 

Dr.  Mylius4)  lioc  modo  balneis  frigidis 
usus  est.  Alvi  aqua  frigida  duae  partes  replentur; 
aegrotus,  vestibus  exutis,  in  lodicem,  quae  qua- 
tuor  laciniis  tenetur,  e lecto  transportatus,  ter  vel 
quater  deinceps  aquam  frigidam  collo  tenus 
immergitur  ; eodem  autem  tempore,  quotiescunque 
immergitur,  aqua  frigida  capiti  superinfunditur; 

1)  Beobachtungen  uber  den  Nutzen  des  lauen  und 
halten  Waschens  im  Scharlachfieber.  Presb.  1808. 

2) 

3)  Hufelands  Journal  cet.  Vol.  LV.  StipplementstilcJc 

p.  175. 

4)  Russische  Sammlung  fur  Naturwissenschaft  und 
Heilkunde.  1 r Bd.  4s  Heft.  p.  599.  — cfr.  Frohlich 
1.  c.  p.  77. 

quae  inter  lectus  lodice  sicca  tegitur  ; tum  aegrotus 
ex  alveo  sublatus,  cum  lodice  madefacta  in  stra- 
gulum juncis  textum  ponitur,  mox  autem  sub- 
latus in  lectum  siccum  transportatur  et  lodice 
lanea  tergitur ; quae  tota  operatio  vix  duo  mi- 
nuta durat. 

Medicus  Americanus  quidam1)  balneum  fri- 
gidum hoc  modo  adhibet.  Aegroto,  vestimentis 
exutis,  lodici  imposito  aqua  frigidissima  perfun- 
ditur ; lodix  madida  aegroto  circumvolvitur  et 
circumvoluta  manet  usque  dum  calida  est,  tum 
iterum  aqua  affunditur  ut  calor  ad  normalem 
temperaturam  reducatur. 

Harder  aegroto  in  alveo  vacuo  posito,  aquam 
frigidam  superinfundit  ; aquae  radium  primum  in 
caput  tum  in  dorsum  dirigens ; postea  aegrotus 
lodicibus  laneis  involvitur. 

Quae  methodi  quamquam  diversae  eundem 
habent  effectum,  si  modo  indicationes  in  univer- 
sum adsunt.  Sed  necesse  esse  videtur,  aqua 
primum  in  caput  applicetur,  ut  centrum  systematis 
nervosi  ad  actionem  maxime  incitetur.  Maximi 
autem  est  momenti  aquae  applicandae  tempera- 
turam metiri.  Et  aqua  tepida  et  aqua  glaciali 
usi  sunt.  Secundum  praescripta  a Currie  et  a 
Frohlich  data  aquae  temperatura  ex  aegroti  tem- 
peratura constituitur  ; quo  superior  haec,  eo 
inferior  illa  sit  et  eo  diutius  aqua  adhibeatur, 


*)  N.  York  Medical  Repository.  Yol.  III.  p.  5. 

necesse  est.  — • Currie  plerumque  aquam  tempe- 
ratura 60°  — 64°  adhibuit.  Aqua,  qua  Br. 
Mylius  utebatur,  fuit  temperatura  58  0 • — 62°; 
aqua  gradus  inferioris  secundum  eum  non  tam 
bene  ab  aegrotis  tolerabatur.  — Sed  Mylius  in 
exploranda  aegrotum  temperatura  tliermometro 
non  usus  est  ; nonne  forte  in  iis  casibus , qui 
Mylio  observanti  se  praebebant,  aegrotorum  tempe- 
ratura non  tanta  fuit,  quae  frigoris  majorem  gradum 
postularet?  — Qua  de  re  quidem,  quum  multum 
pendeat  de  aegroti  sensu,  multum  etiam  de  cete- 
rorum symptomatum  vehementia,  regulae  certis- 
simae non  dari  possunt.  Frbhlich  tamen  in  primis 
aquae  adhibendae  temperaturam  pro  variis  corporis 
temperaturis  accuratius  quam  alii  constituit;  viro- 
que tanta  experientia  edocto,  fidem  et  animum 
attentum  tribuere  par  est.  A Frbhlich  praescripta, 
quae  sequitur,  tabula  breviter  complecti  possumus. 

Ut  aegroti  temperatura  cognoscatur,  thermometron 
in  fovea  axillari  vel  in  cavo  oris  sub  lingua 
applicatur.  Currie1)  proprio  thermometro,  ad 
hunc  finem  fabricato,  usus  est. 

Quaestio  etiam  fuit,  quaenam  aqua  optima 
esset.  Alii  aquam  marinam , alii  aquam  dulcem 
praetulerunt.  Currie2)  primum  aquam  marinam 
meram  adhibuit,  tum  aceto  temperatam,  demum 
salis  marini  solutionem  saturatam.  Aquam  marinam 
eo  praetulit,  quod  sal  cutis  vasa  magis  irritavit, 
ideoque  debilitantem  frigoris  effectum  moderaba- 
tur ; nam  aqua  marina  diutius  sine  periculo 
potest  adhiberi ; qui  aqua  marina  immerguntur, 
oculorum  splendorem  atque  genarum  ruborem 
diutius,  quam  qui  aqua  dulci  immerguntur,  ser- 
vant. Perplures  autem  observationes  invenimus, 
ubi  aqua  dulcis  eodem  cum  successu  adhibita  sit, 
ideoque  nil  interesse,  quaenam  aqua  applicetur, 
judicare  licet.  Frohlich3)  idem  hac  de  re  sentit; 
nam  nil  interesse,  num  aqua  salsa  an  dulcis  ad- 
hibeatur, putat;  quodsi  aqua  satis  frigida  non  in 
promptu  sit,  tum,  aquae  sal  addere,  ut  eo  tempe- 
ratura diminuatur,  suadet. 

Immersiones  et  affusiones  frigidae  magnam 
quidem  et  vehementem  habent  vim,  earuinque 
effectus  medici  oculis  distincte  mox  se  praebet ; 


!)  1.  c.  p.  33—34. 

2)  ibid.  p.  31  ss. 

3)  1.  c.  p.  270. 

tamen  observationibus  constat  remedio  nostro  semel 
tantum  adhibito , eventum  optatum  raro  obtingi 
posse  ; plerumque  pluries  repetenda  est  aquae 
frigidae  applicatio  ; quotiescunque  symptomata 
iterum  in  pejus  vertuntur,  calor,  pulsus,  siccitas 
cet.  augentur  ; qua  de  re  omnes  consentiunt;  nec 
alienum  mihi  videtur  nonnullas  ad  hunc  finem 
observationes  afferre.  Harder,  ut  jam  supra  me- 
moravimus , decies  in  nycthemero  repetitis  affu- 
sionibus, aegroti  vitam  demum  servavit.  Frohlich1) 
casum  diligentissime  describit,  quo  demonstretur 
non  nisi  affusiones,  quotiescunque  symptomata 
urgent,  mox  repetuntur,  morbi  vehementiam  vinci 
posse.  — Prof.  Gregory,  medicus  Edinburgensis, 
ut  affusiones  repetantur  maxime  suadet.  Filio, 
quinque  annos  nato  scarlatina  laboranti  quatuor 
decies  intra  triginti  duas  horas  perfudit,  octies 
scilicet  aquam  frigidissimam,  bis  aquam  frigidam 
et  quater  aquam  tepidam,  alii  filio,  tres  annos 
nato,  duodecies  aquam  frigidam  perfudit.  In 
omnibus  fere  casibus  medicamenta  raro  adhibita 
sunt ; qua  de  re  quidem  regulae  constitui  non 
possunt,  nam  quivis  casus  suam  habet  curam. 


1)  Hufelands  Journal  cet.  p.  95  ss. 

1'ltIOIil m:\T.%  METHODI. 

Vix  verbis  exsequi  possum  quantum  utilitatis  ex 
lrigida  lavatione  percipiatur. 

Orib.  Coli.  lib.  XI,  7. 

Omnes  medici,  qui  in  febre  curanda  nostra 
usi  sunt  methodo,  optimum,  quem  observarunt, 
laudant  eventum  ; si  modo  indicationes  rectae 
adessent,  nec  medicus  desperatione  ductus  ad 
nostrum  demum  remedium,  quasi  ultimum  temere 
confugeret. 

Principalia  autem  methodi  emolumenta  eo 
consistunt,  ut  cito  juvet  ; nam  febri  statim  tem- 
peratur, et  symptomata  maxime  maligna  vehe- 
mentiam et  atrocitatem  perdunt,  cujus  rei  jam 
inulta  exempla  allata  sunt,  ut  plura  addere  super- 
fluum videatur;3)  porro  ut  methodo  Currieana 
adhibita  morbi  secundarii  e.  g.  post  scarlatinam, 
affectiones  hydropicae,  rarius  observentur,  et  con- 
valescentia celerius  ac  facilius  progrediatur ;  *  2) 
tum  ut  aegrotorum  vires  non  tam  debilitentur, 
quam  venaesectionibus,  laxantibus,  emeticis,  nam 
febris  mitigatur  nec  vires  prodiguntur.  Denique 
autem  methodus  nostra  sicuro  etiam  juvat;  tabula 
comparata  eorum,  quae  methodus  Currieana  effe- 
cerit, et  quae  in  casibus  similibus  alia  remedia 


*)  cfr.  Frohlich  1.  c.  p.  23. 

2)  HufelaniVs  Journal  cet.  Vol.  LV.  Supp lementstilck 

p.  44  ss.  — Frohlich  1.  c.  p.  95.  185. 


effecerint,  ejus  rei  respectu  habito,  magni  esset 
momenti.  Nonnullas  observationes  collegi,  ut 
parvam,  quae  in  methodo  adhibenda  observata 
sit,  mortalitatem  demonstrem. 

Anno  MDCCXCII  Liverpulii  inter  milites 
legionis  tricesimae  febris  grassabatur  contagiosa  ; 
58  infecti  erant,  quorum  26  non  nisi  prodromis 
laborasse  videbantur,  nam  affusionibus  frigidis 
febris  quasi  rescindebatur  ; 32  omnia  febris  stadia 
sustinuerunt,  quorum  duo  obierunt,  quibus  initio 
morbi  sanguis  detrahebatur,  quique,  quum  decimo 
quarto  morbi  die  a Currie  primum  observati 
essent,  affusionibus  non  tractabantur.1) 

Dr.  Mylius 2)  hoc  narrat.  Inde  a die  XV 
Julii  anni  MDCCCXIII  usque  diem  XV  Aprilis 
anni  MDCCCXV  immersiones  in  485  aegrotis, 
quorum  38  moriebantur,  adhibitae  sunt.  Inter  38 
mortuos  autem  plures  fuerunt,  qui  nimis  sero  in 
nosocomium  transportati  erant,  quorumque  de  vita 
mox  desperabatur.  In  permultis  destructiones 
organicas  adfuisse,  sectiones  demonstrarunt.  Multi 
eo  tempore  obierunt,  quo  Dr.  Alylius  a gravi 
morbo,  quo  minus  nosocomium  frequentaret,  im- 
peditus erat ; quo  tempore  immersiones  non  tanta 
industria  ac  studio,  quantum  ipse  Mylius  adhi- 
buisset , adhibitae  sunt. 


x)  Med.  Reports  cet.  p.  8 ss. 

2)  Frohlich  1.  c.  p.  83. 

In  epidemia  scarlatinosa  omnes  aegroti  secun- 
dum methodum  Currieanam  a Reuss  tractabantur; 
30  ad  40  aegrotorum  hoc  modo  tractatorum, 
unus  solummodo  obiit.1) 

Anno  MDCCC1I  in  nosocomio  Edinburgensi 
Dr.  Home  64  aegrotos,  febre  laborantes,  aqua 
frigida  et  tepida  externe  adhibita  tractavit ; even- 
tus ubique  exspectationem  superavit ; in  nonnullis 
aegrotis  morbus  jam  eo  pervenerat,  ut  celer  affu- 
sionum effectus  sperari  non  posset,  attamen  sympto- 
matum levatio  erat  distinctissima,  nec  ullus  aegrotus 
mortuus  est.  2) 

Dr.  Marscliall,  medicus  legionis  Chesirensis, 
inde  a fine  mensis  Julii  usque  ad  ultimum  Octobris 
diem  64  aegrotos  typhosos  aqua  frigida  tractavit ; 
omnes  convaluerunt.3) 

Dr.  Nagle , medicus  navalis , inde  a mense 
Novembri  MDCCCI  usque  ad  mensem  Julium 
MDCCCII  120  aegrotos,  typho  laborantes,  affu- 
sionibus frigidis  tractavit  ; duo  solummodo  obie- 
runt ; alter  jam  antea  morbum  inflammatorium, 
in  quo  tractando  vena  pluries  secabatur,  sustinuerat 
et  convalescens  typho  infectus  erat ; alter  jam 
antea  hecticus  erat. 4) 


J)  Hufelands  Journal  cet.  Vol.  LV.  Supplementstuck 

p.  95. 

2)  Frohlich  1.  c.  p.  30. 

3)  Medical  Physical  Journal.  Nov.  1801. 

4)  Frohlich  1.  c.  p.  41. 

In  territorio  Brunsvicensi  anno  MDCCCI 
typhus  maxima  cum  atrocitate  grassabatur,  qua  in 
epidemia  a doctoribus  Brandis  et  Eike  plus  800 
aegroti,  nullis  aliis  remediis  nisi  lavationibus  fri- 
gidis tractati  sunt,  et  17  solummodo  obierunt, 
quorum  nonnulli  omne  medici  auxilium  contem- 
serunt.  x) 

Reuss  2)  observationes  attentione  dignissimas 
communicat.  Secundum  tabellam , nominatim 
scriptam,  Kleinostheimiae  inter  aegrotos  213,  typho 
laborantes,  13  obierunt,  quorum  tres  liectici  erant, 
sex  supra  60  annos  nati,  nonnulli  recidivis  obierunt. 

In  alio  vico  82  aegrotorum  4 obierunt. 
Haibachii,  vico  perpaupere,  160  aegrotorum  12 
obierunt,  quorum  sex  erant  50  ad  70  annos  nati; 
duo  viri  et  una  femina,  30  — 40  annorum,  nec 
medicamentis  utebantur,  nec  aqua  frigida  externe 
adhibita. 

Praeterea  accidit,  quod  remedium  nostrum 
ubicunque  cum  facilitate  adhiberi  potest,  inprimis 
in  nosocomiis  magnis,  et  quod  in  pauperum  praxi 
tanti  est  momenti,  illius  methodi  adhibendae  im- 
pensae minimae  sunt.  3) 


2)  Journal  der  Erjindungen.  Bd.  11.  S.  1. 

2)  Wesen  der  Exantheme  cet.  Theil  1.  p.  114. 

3)  In  70  aegrotos  hoc  modo  tractatos  circa  50  fl.  im- 
pensi sunt.  Reuss , Wesen  der  Exantheme.  Thl.  1. 
p.  95.  in  160  aegrotos  eodem  modo  tractatos  68  fl. 
tantum  impensi  sunt.  ibid.  p.  114. 

THEORIAE  RE  METHODI  CIRRIEMAE 

EFFECTU. 

Opinionum  commenta  delet  dies ; naturae  judicia 
confirmat.  Cic.  Nat.  Deor.  II,  2. 

Restat  adhuc,  ut  rem  tangamus,  quae,  si 
medicina  practica  superiorem,  quam  hodie,  occu- 
paret locum,  maximi  esset  momenti,  dignaque 
quae  prima  tractaretur  ; quae  tamen,  quum  disci- 
plina imperfecta  sit,  ad  medicinam  practice  exer- 
cendam non  multum  valet  ; theoriam  dico  de 
nostri  remedii  effectu.  Quam  implicata  autem  sit 
illius  rei  cognitio,  jam  ex  eo  patet,  quod  plurimi 
medici,  qui  hanc  rem  cogitatam  et  scriptam  tracta- 
verint, diversissimas  de  ea  proferunt  opiniones. 

Agendi  angustia  et  periculum  et  naturae 
observatio  hoc  remedium  adhibere  nos  docuerunt; 
postea  quam  bonum  successum  observassent,  cogi- 
tarunt, quomodo  hoc  remedium  ageret;  nam 
ingenii  humani  est  omnium  rerum  causam  inquirere. 
Multi  in  eo  versati  sunt,  ut  methodum  Currieanam 
in  justum  remediorum  ordinem  redigerent ; quod 
in  quantum  iis  contigerit,  nonnullae  opiniones  theo- 
reticae,  ad  hunc  finem  compilatae,  demonstrabunt. 

Jam  de  frigoris  vi  in  universum  medicorum 
sententiae  discrepant.  Sic  Vogt  (Pharmacodyna- 
mik)  frigus  in  antiphlogisticis  numerat.  Cullen1) 
frigori , uti  remedio , vim  inesse  et  sedativam  et 


x)  First  Lines,  Sect.  CXXXIII.  XC.  Materia  medica, 
article  Stimulants  and  refrigerants. 

tonicam  contendit.  — Dr.  Stock  *)  frigus  in  reme- 
diis sedativis  numerat,  hisce  fere  rationibus  utens: 

1.  Cutis  pallida  est  et  contracta  frigore 
applicato. 

2.  Cordis  et  arteriarum  actio  diminuta  vel 
debilitata. 

3.  In  terrarum  frigidissimarum  incolis  debi- 
litas et  quasi  inertia  observatur. 

4.  Vis  vitalis  inde  a prima  frigoris  appli- 
catione gradatim  diminuitur  ; si  frigus  diutius 
applicatur  vis  vitalis  omnino  exstinguitur  vel  in 
parte  aliqua  vel  in  toto  corpore. 

5.  Frigus  caloris  stimulo  majorem  et  magis 
accumulatam  dat  irritabilitatem. 

(In  universum  autem  frigus  nominat  tempe- 
raturam infra  62 0 F.) 

Dr.  Currie  autem  frigoris  vim  stimulantem 
etiam  esse,  frigidae  affusionis  in  convulsionum 
torpore  et  in  statu  apoplectico,  carbonum  vapo- 
ribus producto,  bonum  effectum  citans,  censet; 
quod  idem  Stock  vim  sedativam  nominat,  et  vim 
stimulantem  eo  solummodo  explicari  posse,  quod 
aqua  decomponatur , oxygenium  poros  penetret, 
aut  iis  obsorbeatur  et  cor  immediate  ad  actionem 
stimulet,  contendit. 

Skjelderup*  2)  vim  frigoris  incitantem  esse 
demonstrare  studet.  Brown  autem  frigus  nun- 

x)  1.  c.  p.  1 ss. 

2)  Dissert.  inauguralis  de  vi  frigoris  incitante  auctore 
M.  Skjelderup.  Hafn.  MDCCC1II. 

quam  irritare  putat.  Sic  alii  aliam  frigori  vim 
inesse  putant. 

Quae  opiniones  diversae  optime  inter  se 
conjunguntur,  si  frigoris  vis  primaria  et  secundaria 
respiciuntur.  Frigus  brevi  et  repente  adhibitum 
profecto  irritat,  diutius  autem  et  sensim  sensimque 
adhibitum,  vim  vitalem  deprimit  et  uti  sedativum 
et  antiphlogisticum  agit.  Frigus  enim  externe 
applicatum  organismum  incitat,  ut  calorem  pro- 
ducat et  se  defendat,  nec,  si  brevi  tantum  appli- 
catur, multum  caloris  detrahit  ; quodsi  autem 
diutius  sine  remissione  frigus  adhibetur,  organismus 
quidem  etiam  incitatur  ut  reagat,  simul  autem 
multum  caloris  detrahitur  et  vis  vitalis,  calorem 
producens,  debilitatur;  corporis  temperatura  igitur 
diminuitur  et  nisus  morbosus  caloris  abnormis 
producendi  temperatur. 

Non  secus,  quomodo  aqua  frigida  externe 
adhibita  in  morbis  febrilibus  agat,  quomodo  febrem 
moderetur,  quomodo  symptomatum  catenationem 
rumpat,  diversis  theoriis  explicare  studuerunt. 

Currie1)  hanc  fere  de  ea  re  profert  senten- 
tiam. Febris  secundum  Fridericum  Hoffmann  est 
quasi  debilitas  sui  generis,  quam  arteriarum  capil- 
larium spasmus  sive  contractio  sequatur,  necesse 
est.  Spasmus  autem  efficit,  ut  sanguis  in  corde 
et  in  pulmonibus  accumuletur,  ut  organa  illa 
reagant  et  calor  morbosus  producatur.  Irritatio 


*)  Med.  reports  cet.  cap.  XIV. 

vero,  aqua  frigida  corpori  nudo  superinfusa,  spas- 
mum vasorum  in  superficie  et  variis  cavitatibus 
corporis  solvit ; evaporatio  calorem  superfluum 
diminuit,  simul  perspiratio  insensibilis,  vasorum 
capillarium  efficacia  restituta,  temperaturam  ad 
normalem  gradum  reducit ; caloris  autem  morbosi 
et  contractionis  irritatione  cedente,  cor  et  arteriae 
regulariter  iterum  agunt  et  aegrotus  languidus 
somno  opprimitur. 

Secundum  Reuss  febris  non  est  status  patho- 
logicus per  se  existens,  sed  inflammationis  sequela, 
in  febribus  exanthematicis  inflammationis  in  syste- 
mate cutaneo  ; inflammatio  autem  ex  irritatione, 
quam  potentia,  modo  mechanico  - cliemico  vel 
dynamico  agens,  in  texturam  organicam  irritabilem 
exercet,  oritur  ; organismus  enim,  irritabilitate  sua 
juvante,  reagit  et  sic  pugna  quasi  existit,  cujus 
phaenomena  sunt  inflammationis  et  febris  huic 
respondentis.  Causa  proxima  et  essentialis  est 
spasmus  in  vasibus  capillaribus,  qui  spasmus  pri- 
mum efficit,  ut  fluida  stagnent  vel  lentius  sese 
moveant,  tum  ut  celerius  moveantur  et  quasi  fri- 
centur  ; quo  massa  organica  in  elementa  decom- 
ponitur,  in  quibus  caloricum  est,  caloris  febrilis 
causa.  Aqua  frigida  autem  contra  decompositionem 
modo  cheinico  agit,  calorem  modo  mechanico 
aufert,  irritabilitatem  auctam  modo  dynamico 
moderatur.  Tum  etiam  materiae  morbosae,  in- 
primis  materia  specifica  contagiosa,  neutralisantur, 

nam  fluida  gasiformia  aufugiunt,  et  pars  oxygenii 
aquae  attrahitur. 

Secundum  Dr.  Pittschaft  frigus  in  febribus 
et  modo  chemico  et  dynamico  agit ; calorem  et 
electricitatem  diminuit  et  sanguinis  ac  ceterorum 
fluidorum  expansionem  coercet,  sensibilitatem  mode- 
ratur et  actionem  contractionis  auget.  x)  — Jam 
Plauchon  aliquid  simile  adnotat  ; nam  putat  bal- 
neum frigidum  in  febribus  ardentibus  tum  pro- 
desse, si  sanguis  nimis  extensus  sit;  et  circulationis 
aequilibrium  eo  restitui. 

Harder1 2)  affu  siones  inprimis  id  efficere  putat; 
ut  harmoniam  in  organismi  systemata  reducant; 
effectus  a nervorum  finibus  cutis  ad  centrum  ner- 
vorum translocetur,  eoque  reactio  producatur. 

Frohlich  methodum  Currieanam  antiphlogi- 
sticam  nominat ; indicationes  autem  allatae  contra- 
rium demonstrant ; in  inflammatione  vera  venae- 
sectio  certo  desideratur  ; in  statu  typhoso  autem 
affusiones  modo  quasi  specifico  agere  videntur. 
Alii  putant  frigus  adhibitum  repentinum  auxilium 
praebere,  alii  affusionibus  febrem  artificialem  pro- 
duci, qua  febris  specifica  exstinguatur.  Quid 
multum  ! theoriae  sunt  innumerabiles  ; quaevis 
nonnihil  explicat,  nulla  omnia.  — ISil  nisi  phae- 
nomena certi  aliquid  dant,  quum  causa  proxima 


1)  Hufelands  Journal  etc.  Vol.  LV.  Supplementstuck 

p.  179. 

2)  Petersburger  Sammlungen  cet.  p.  36. 

semper  lateat.  Observamus  affusionibus  frigidis 
delirium  tolli,  sudorem  promoveri,  calorem  et 
pulsum  temperari,  somnum  produci  ut  paucis 
dicam,  febrem  mitigari  ; quae  num  modo  anti- 
plilogistico , an  sedativo,  an  excitante  efficiatur 
nescimus,  nec  tanti  sunt  momenti  ad  praxin  et 
ad  aegroti  salutem  ; maximi  autem  est  momenti 
scire,  quando  methodus  prosit,  quando  noceat, 
nam  ,, Medicorum  scientiam  non  ipsius  artis,  sed 
bonae  valetudinis  causa  probamus.”  (Cic.  d. 
fin.  bon.  et  mal.  I,  13.) 

